SEEbiz.eu / RS / NIS akcionarima isplaćuje 25% dobiti za 2018.\nNaftna industrija Srbije dividenda\nDatum objave: 28.06.2019. - 11:32:49\nBEOGRAD – Skupština akcionara NIS a.d. Novi Sad odlučila je danas o raspodeli dobiti za 2018. godinu, isplati dividendi i utvrđivanju ukupnog iznosa neraspoređene dobiti tog društva, na osnovu koje će akcionarima biti isplaćeno 6.517.524.188 dinara, odnosno 39,97 dinara po akciji bruto.\nZa revizora Finansijskih izveštaja i Konsolidovanih finansijskih izveštaja za 2019. godinu izabrano je društvo „PricewaterhouseCoopers d.o.o. Beograd".\nNa sednici Skupštine su za članove Odbora direktora NIS a.d. Novi Sad imenovani: Vadim Jakovljev, zamenik predsednika Izvršnog odbora, prvi zamenik generalnog direktora JAD „Gasprom njeft", Kiril Tjurdenjev, generalni direktor NIS a.d. Novi Sad, Sergej Papenko, rukovodilac Departmana za organizacioni razvoj i rad sa zajedničkim preduzećima JAD „Gasprom njeft" i Anatolij Černer, zamenik predsednika Izvršnog odbora, zamenik generalnog direktora za logistiku, preradu i promet JAD „Gasprom njeft".\nTakođe, izabrani su i Aleksej Jankevič, član Izvršnog odbora, zamenik generalnog direktora za ekonomiku i finansije JAD „Gasprom njeft", Aleksandar Krilov, direktor Direkcije za regionalnu prodaju JAD „Gasprom njeft", Danica Drašković,\nZa predsednika Odbora Skupštine akcionara za nadzor nad poslovanjem i postupkom izveštavanja akcionara NIS a.d. Novi Sad je imenovan Zoran Grujičić, dok su za članove tog Odbora imenovani Dragan Bračika i Aleksej Urusov, direktor Direkcije za ekonomiku i korporativno planiranje JAD „Gasprom njeft", saopšteno je iz NIS-a Novi Sad.


Košarac: Narodna skupština RS da traži smjenu direktora OBA\nŠef Kluba poslanika SNSD-a u Predstavničkom domu parlamenta BiH Staša Košarac rekao je da Narodna skupština Republike Srpske treba da zatraži od srpskog člana Predsjedništva BiH Mladena Ivanića da povuče saglasnost za imenovanje Osmana Mehmedagića za direktora Obavještajno-bezbjednosne agencije /OBA/ BiH.\nKošarac je istakao i da srpski kadrovi u Savjetu ministara BiH treba da zatraže smjenu Mehmedagića čija uloga u proteklom ratu nije nimalo naivna, kao i njegova saradnja sa Alijom i, sada, Bakirom Izetbegovićem.\n"Očigledno im ostvarivanje ciljeva omogućava popustljiva politika Saveza za promjene", rekao je Košarac za "Euroblic".\nOn je istakao da su čiste spekulacije da SNSD na ovaj način brani Nikolu Špirića, koji je smijenjen sa čela Zajedničke parlamentarne komisije za nadzor na OBA, jer navodno postoje neki procesi koji su u toku.\nKošarac je upozorio i da su spekulacije SDS-a i PDP-a da će povlačenje SNSD-a iz parlamentarnih komisija BiH ugroziti predstavljanje interesa Srpske, navodeći da su građani za tri godine uvidjeli "kako Savez za promjene prodaje interese Srpske u institucijama BiH".\n"Rad u komisijama je besmislen jer SDA želi da njima upravlja i napada kadrove SNSD-a koristeći slabosti SDS-a", ocijenio je Košarac.\nOn je rekao da SDS može formalno da popuni SNSD-ova mjesta, izuzev onih koji pripadaju opoziciji, a kada je riječ o konačnom odlučivanju u Predstavničkom domu, SNSD će biti svaki put u odbrani interesa Srpske.\nKošarac je rekao da menadžment OBA BiH krši zakone jer godinama ne informiše najviše zvaničnike Srpske o bezbjednosnim izazovima i bez saznanja Komisije za nadzor OBA šalje pisma Savjetu za sprovođenje mira i OHR-u, označavajući Srpsku kao faktor destabilizacije BiH.\nIstičući da institucije BiH ne treba koristiti za obračun sa Srpskom, Košarac je rekao da određena grupa ljudi iz SDS-a očito ima zadatak da vodi specijalni rat protiv Srpske i nanosi joj štetu.\nGovoreći o tome ko ima veći legitimitet da predstavlja interese Srpske u parlamentu BiH – SNSD ili Savez za promjene, Košarac je istakao da se legitimitet utvrđuje na izborima, te da je najveći broj glasova osvojio SNSD.\nOn je dodao da su Bakir Izetbegović i međunarodna zajednica izabrali Savez za promjene za formiranje većine na nivou BiH koja je propala, te da Savjet ministara, koji nema većinu, takođe nije legitiman.\n"To je poruka da će imati problem svako ko pokuša da pravi vlast ignorišući izborne pobjednike u entitetima", ocijenio je Košarac.\nOdgovarajući na pitanje da li je interes građana Srpske povećanje akciza, Košarac je naveo da ono što se obeća u Briselu treba ispuniti, kao i da se SDS koristila spekulacijama da će akcize ugroziti građane Srpske.\n"A neće ih ugroziti to što su pristali da se pravi agrarni fond i ministarstvo poljoprivrede BiH, i to što je ministar spoljne trgovine i ekonomskih odnosa BiH Mirko Šarović predlagao da se 'plavi dizel' uvede na nivou institucija BiH i da on raspoređuje novac. To je protiv ustava BiH i Srpske", zaključio je Košarac.\nPrijedor: Smijenjen sekretar Skupštine i razriješeni načelnici dva odjeljenja\nAnastasija Ražnatović blista: Kratka majica pokazala tanak struk, a šlic na suknji oduzima dah\n260 glasova 48%\n277 glasova 52%


Sa dve kocke leda ili sa zelenim čajem, ovo piće postalo je simbol za luksuz u dvadesetom veku. Ken Lindzi, putujući ambasador Čivasa, objasnio nam je da, iako može da …\nUpravljanje ljudskim resursima (Human Resource Management) se, pod ovim imenom, javlja u organizacionoj teoriji i praksi s početka devedesetih godina dvadesetog veka. Menadžment ljudskih resursa je deo sfere rukovođenja, a …\nLa Rioja je mala autonomna oblast južno od Baskije. Predeli između planina raspoređeni u obliku češlja ispunjeni su brežuljcima i dolinama reke Ebro. Kao da se ceo pejzaž prilagodio stvaranju …\nPosle dva meseca iskonske borbe sa prirodom i pomeranja granica sopstvenih mogućnosti, devetočlana alpinistička ekspedicija iz Srbije uspela je da se popne na «krov sveta», 8.848 metara visoki Mont Everest.Prvi …\nDvadeset drugog januara obeležena je prva godišnjica smrti glumca Hita Ledžera koji je umro od prekomerne doze nekoliko prepisanih lekova. Sudeći prema podacima Svetske zdravstvene organizacije, najmanje 15 miliona ljudi …\nDa li bi trenutne ekonomske teškoće širom Evrope mogle da izazovu i socijalne nemire? To pitanje se posebno odnosi na takozvane “novije”, i ujedno siromašnije članice EU, gde su demonstranti …


Severna Koreja i ekonomija u fokusu samita Bajden - Jun - Izazov\nRadio-televizija Srbije\t 21. maja 2022. 10:26\nPredsednici Bajden i Jun izjavili su posle današnjeg sastanka da će razmotriti proširenje vojnih aktivnosti kako bi odvratili nuklearnu pretnju Severne Koreje u trenutku kada nema nade za pravu diplomatiju po tom pitanju, a Jun naglasio da je njihov zajednički cilj potpuna denuklearizacija Severne Koreje, prenosi AP.\nU zajedničkom saopštenju se navodi da su dve zemlje posvećene "međunarodnom poretku zasnovanom na pravilima" nakon ruske invazije na Ukrajinu.\nBajden je rekao da je Alijansa izgrađena na protivljenju promeni granica silom – očigledno aludirajući rusku invaziju Ukrajine i pretenzije Kine na Tajvan.\nDvojica lidera su juče obišli veliki Samsungov pogon poluprovodnika, gde je Bajden rekao da zemlje poput Sjedinjenih Država i Južne Koreje koje "dele vrednosti" moraju više da sarađuju kako bi zaštitile ekonomsku i nacionalnu bezbednost.\nTokom samit je bilo reči i o brzom širenju kovida-19 u Severnoj Koreji, potvrdio je jedan visoki američki zvaničnik i istakao da su se Južna Koreja i Sjedinjene Države ponudile da pruže humanitarnu pomoć Pjongjangu.


Pavić: Udar na kriminal i korupciju – Zvornik Danas\nNaslovna/VIJESTI/Politika/Pavić: Udar na kriminal i korupciju\nPRIJEDOR – Predsjednik Demokratskog narodnog saveza /DNS/ Marko Pavić očekuje da će u 2015. godini Srpska i BiH imati snage da se izbore sa korupcijom i kriminalom i da se približe evropskim standardima.\n„Prioritet je stabilizacija ekonomske i političke situacije te formiranje svih vlasti u BiH. To podrazumijeva otvaranje novih proizvodnih pogona, stvaranje mogućnosti za inostrana ulaganja i otvaranje novih velih investicionih radova.\nRadi se o još jednom iskoraku ka sveukupnoj stabilizaciji i izlasku iz ekonomske i političke krize“ – ističe Pavić u intervjuu Srni.\nPavić upozorava da je pred BiH jako težak period, pun iskušenja, te da je neophodno da vlasti funkcionišu na dobrobit svih naroda koji u njoj žive.\n„Bez tog segmenta teško je očekivati značajniji napredak u ekonomskoj stabilizaciji i razvoju, kao i značajniji iskorak u pregovorima o pridruživanju EU.\nMoramo stvoriti ambijent koga će strani investitori ocijeniti sigurnim“ – napominje lider DNS-a.\nIstovremeno, ukazuje Pavić, mora se raditi na poboljšanju odnosa sa zemljama u okruženju, prije svega sa Srbijom i Hrvatskom, a naredna godina mora biti godina napretka BiH ka evropskim integracijama.\nPavić smatra da su proteklu godinu obilježili izbori i promjena odnosa međunarodne zajednice prema BiH.\n„Ekonomsku situaciju je karakterisala kriza i pokušaji da se raznim mjerama ekonomske i socijalne politike u Republici Srpskoj ona ublaži. Prioritet svih lokalnih zajednica jeste rješavanje najvećeg problema: a to je stvaranje ambijenta za novo zapošljavanje i nove investicije“ – navodi Pavić.\nOn posebno ističe pojedinačne slučajevi otvaranja novih proizvodnih pogona i podsticaje privrednicima, a posebno poljoprivrednicima, i ocjenjuje da je taj proces spor, ali vidljiv.\nKao događaje koji su obilježili proteklu godinu na ovim prostorima, predsjednik DNS-a navodi promjenu odnosa međunarodne zajednice prema BiH i ekonomsku krizu, koja i kod daleko jačih ekonomija ostavlja posljedice kao što su otpuštanja radnika, zatvaranja velikih kompanija i propadanja banaka.\nKada su u pitanju region i svijet, Pavić smatra da su proteklu godinu obilježili: misteriozno nestajanje i rušenje velikih putničkih aviona, sukob u Ukrajini, epidemija ebole…\n„Terorizam je velika prijetnja cijelom svijetu, a da ne govorimo o ekonomskoj krizi za koju ni najpesimističnije prognoze nisu mogle predvidjeti razmjere i dužinu trajanja“ – ističe Pavić.\nOn navodi da je DNS zadovoljan izbornim rezultatom, jer su izbori ponovo pokazali trend rasta ove stranke.\n„Riječ je o rastu od oko 50 odsto, a podrška je raspoređena po svim dijelovima Republike Srpske.\nUspjeh je što nam članstvo raste i što u našu političku viziju i ekonomsku i socijalnu politiku vjeruje sve veći broj, pogotovo mladih ljudi i u Srpskoj i širom BiH“ – zaključuje Pavić u intervjuu Srni.\ndns korupcija kriminal pavić srpska


Nova platforma za digitalnu transformaciju poslovanja - GRENEF\nNova platforma za digitalnu transformaciju poslovanja\nNa sajtu Privredne komore Srbije početkom jula meseca ove godine javnost je obaveštena o tome da je kreirana nova platforma posebno osmišljena za digitalnu transformaciju poslovanja.\nU navedenom tekstu saznajemo, prema navodima Marka Čadeža, predsednika Privredne komore Srbije i predsednika Odbora za digitalizaciju Srbije, da će oko 20 miliona preduzeća koje okupljaju evropske komore, članice Evrokomore, već do kraja ove godine biti u mogućnosti da – bez obzira u kojoj se zemlji nalaze, koriste zajedničku panevropsku uslugu, to jest platformu kreiranu u cilju podrške digitalnoj transformaciji poslovanja.\nPrema njegovim rečima ovaj zajednički alat Odbor za digitalizaciju Evrokomore uspostaviće po uzoru na proizvod kreiran od strane Privredne komore Francuske i on se trenutno nalazi u fazi testiranja.\nNaime, reč je o prvoj digitalnoj online inteligentnoj platformi osmišljenoj da pomaže privrednicima i njihovim konsultantima za digitalizaciju u zajedničkom radu na digitalnoj platformi poslovanja.\n3. jula 2019. godine platforma je po prvi put predstavljena u Briselu na sesiji „Digitalna Evropa“ – kojom je predsedavao Čadež u okviru skupa „Conecting European Chambers“ u organizaciji Evrokomore. Pomenuti skup posvećen je povezivanju članica Evrokomore, razmeni iskustava i primera najbolje prakse. Kako je najavljeno, uspostavljanje ove zajedničke usluge biće motivisano daljim razvojem i istraživanjem na istu temu, a od strane vrhunskih stručnjaka za digitalizaciju evropskih komora koji planiraju da se, naredni put, sastanu i razgovaraju u Beogradu.\nKada je reč o digitalnoj transformaciji privrede i položaju koji Srbija zauzima u ovom aspektu, prema rečima Čadeža, nalazimo se na nivou zemalja Centralne i Istočne Evrope. „Mnogi privrednici još nisu upoznati sa tim šta predstavlja digitalna transformacija i koliko je njen uticaj na produktivnost, proizvodnju, nabavku, prodaju i marketing“ – obrazložio je predsednik PKS naglašavajući da je ovo prilika za suštinsku promenu modela poslovanja, a da je najveći izazov u tome što je ona primenjiva bez obzira na delatnost i veličinu kompanije.\nProces legalizacije i olakšice\nNovi zakon koji će olakšati radnicima


RTCG - Radio Televizija Crne Gore - Nacionalni javni servis :: Društvo :: Odobren dodatni ispitni rok za studente završne godine\n15. 10. 2020. 21:34 >> 21:41 0\nSenat Univerziteta Crne Gore (UCG) usvojio je predlog Studentskog parlamenta o dodatnom ispitnom roku za studente završne godine osnovnih studija obima najmanje 180 ECTS kredita, kojima je do završetka osnovnih studija ostao nepoložen samo jedan predmet.\nIz UCG su kazali da će se odobravanjem tog roka omogućiti studentima da okončaju osnovne studije, kao i prilika da konkurišu za upis na preostala slobodna mjesta na specijalističkim studijama u trećem upisnom roku.\n“Rukovodeći se činjenicom da se specijalističke studije organizuju još ovu i narednu studijsku godinu, kao i da za ovaj dodatni rok važe ista pravila kao i za dodatni rok organizovan u okviru septembarskog, te da studenti imaju dovoljno vremena da pripreme gradivo”, navodi se u saopštenju.\nStudenti se za dodatni ispitni rok mogu prijaviti 23. oktobra, dok će dodatni rok biti organizovan 28. oktobra.\n"Konkurs za upis na specijalističke studije, u trećem upisnom roku, biće raspisan 2. novembra, a predaja dokumenata će se izvršiti 3. novembra", naveli su iz UCG.\nOni su kazali da je na inicijativu vijeća Filozofskog i Biotehničkog fakulteta i Studentskog parlamenta UCG, usvojen predlog o dodatnom upisu, u prvu godinu dvogodišnjih master akademskih i primijenjenih studija Univerziteta, obima 120 ECTS kredita, na studijskim programima Psihologija (14), Bezbjednost hrane (pet) i Rasadničarstvo (jedan).\n“Oni će biti dostavljeni na dalje razmatranje Upravnom odboru UCG, a o čemu će konačnu odluku donijeti Vlada Crne Gore”, navodi se u saopštenju.\nUsvojen je i predlog za upis još jednog kandidata na studijskom programu Stočarstvo, na jednogodišnje master akademske postdiplomske studije, a na dalji postupak će biti dostavljen Upravnom odboru UCG.\nIz UCG su kazali da je usvojen predlog Centra za doktorske studije za upis deset studenata na doktorske interdisciplinarne studije, na studijskom programu Zaštita životne sredine za studijsku 2020/21.\n“Pri donošenju odluka vodilo se računa da povećani broj ne ugrozi kriterijume kvaliteta organizacije nastave, kao i da bude u skladu sa licencom Ministarstva prosvjete”, dodaje se u saopštenju.\nSenat je usvojio i predloge organizacionih jedinica u realizaciji postupka za sticanje akademskog naziva doktora nauka za 26 kandidata.\nSenat je imenovao komisije za razmatranje konkursnog materijala i pisanje izvještaja za izbor u akademsko zvanje za oblast Sportske nauke na Fakultetu za sport i fizičko vaspitanje, za dva kandidata.\n"Kao i Menadžment u turizmu i hotelijerstvu na Fakultetu za turizam i hotelijerstvo i za oblast Organska hemija i biohemija na Prirodno-matematičkom fakultetu”, kaže se u saopštenju.\nUsvojeni su i zahtjevi za angažovanje pet profesora UCG na drugim visokoobrazovnim institucijama van Univerziteta.


Najmodernija sušara - MB Komerc - Mlin Batajnica\nTokom 2016. godine naša kompanija investirala je u povećanje proizvodnih kapaciteta i efikasnosti proizvodnje što je doprinelo kvalitetnijim radnim uslovima i većem stepenu zaštite životne sredine. U saradnji sa prestižnom nemačkom kompanijom „Petkus“, koja se bavi proizvodnjom mlinske i siloske opreme, uspešno je postavljena i puštena u rad sušara visoke efikasnosti.\nOva sušara namenjena je sušenju različitih ratarskih zrnastih kultura (poput suncokreta, kukuruza, pšenice, soje, uljane repice etc), prema tačno definisanom kapacitetu u zavisnosti od toga koju količinu vlage želimo da oduzmemo proizvodu (npr pri snižavanju vlage kukuruza sa 20 % na 14 %, kapacitet sušare je 29.3 t/h).\nRad sušare je, u potpunosti, automatizovan sa posebno prilagođenim softverom vezanim za samo proračunavanje parametara sušenja i njihovim manipulisanjem u toku rada, sa ciljem smanjenja utroška energije, ali i zaštite same sušare u toku rada, odnosno veoma brzom i preciznom dijagnostikovanju svih nepravilnosti u radu. Ovakav način rada sušare rukovođenje sušenjem čini bezbednim po radnike i moguće je na vreme reagovati i sprečiti bilo kakvu potencijalnu havariju.\nSušara u radu koristi nekoliko gorionika koji se naizmenično, prema potrebi, uključuju, što uz recirkulaciju toplog vazduha, kao jedne od glavnih karakteristika ove sušare, predstavlja veoma veliku uštedu prirodnog/zemnog gasa koji se koristi kao glavni energent pri funkcionisanju sušare. Sušara sadrži nekoliko raspoloživih komora za protok toplog vazduha koje se mogu, veoma lakom manipulacijom, međusobno menjati i zatvarati kako bi se smanjio (ili povećao) protok toplog, odnosno hladnog vazduha što dodatno utiče na nepotrebno rasipanje toplote.\nNovopostavljena sušara konstrukcijski obezbeđuje i značajno snižen nivo buke u radu. Takođe, količina prašine i nečistoća koja se izdvaja u samom procesu sušenja je veoma mala što je čini zdravijom po radno okruženje i životnu sredinu.


50 miliona dolara za spasavanje koala i kengura: Stradalo milijardu životinja - BIGportal.ba\n50 miliona dolara za spasavanje koala i kengura: Stradalo milijardu životinja\n13 Januara, 2020 13 Januara, 2020 0144\nAustralijska vlada opredijelila je danas 50 miliona dolara za hitan program oporavka divljih životinja, poslije požara koji su u toj zemlji doveli do “ekološke katastrofe” koja prijeti uništenju nekoliko vrsta, uključujući koale i valabije.\nOgromni požari uništili su više od 11,2 miliona hektara, što je površina jednaka polovini Velike Britanije.\nNeke procene govore da je čak milijardu životinja, uključujući stoku, domaće životinje i kućne ljubimce, stradalo u plamenu ili im preti opasnost zbog nedostatka hrane i skloništa, prenosi Rojters.\n“Ovo je bila ekološka katastrofa koja se i dalje razvija”, rekao je šef trezora Džoš Frajdenberg tokom posete bolnici za koale Port Mekvari, gde je lečeno 45 ovih životinja od opekotina.\nSlike spaljenih kengura, koala i oposuma, zajedno sa snimcima ljudi koji rizikuju život da bi spasili domaće životinje, širene su preko društvenih mreža i medija širom sveta, a ljudi širom planete su se uključili u akciju pletenja hiljada zaštitnih torbica i ćebadi za povređene divlje životinje.\nAustralijski ogranak Svetskog fonda za prirodu (WWF) savetovao je vladu za 13 životinja čija su staništa ili uništena ili teško oštećena, među kojima su kritično ugrožene vrste žabe, ptica medojeda i močvarnog papagaja.\nMeđu ugroženim životinjama su i populacije koala širom jugoistoka, kenguri, crni kakadu, dugonogi potoru, zapadni močvarni papagaj i mali kengur valabi.\nU jednoj od organizovanih misija, osoblje nacionalnog parka koristilo je helikoptere kako bi spustilo hiljade kilograma šargarepe i slatkog krompira za valabije u udaljenim područjima Južnog Velsa.\n“Ovi mali kenguri obično preživljavaju požar, ali stradaju zbog nedsostatka hrane, jer je vatra uništila vegetaciju oko njihovog kamenitog staništa”, navodi ministar okoline te australijske države.\nPray for Australia, pray for animals.#Australia #Fire #Animals pic.twitter.com/QiWCMHitSx\n— Jhalana Leopard Safari (@JhalanaSafari) January 6, 2020\nFrajdenberg je rekao da će koala kao “simbol Australije” biti u središtu finansiranja nacionalne vlade, a procenjuje se da je uništeno 30 odsto njihovog staništa – šuma eukalpitusa, koje koale koriste i za hranu i za sklonište.\nIpak, kako se navodi, puni obim štete biće poznat tek posle gašenja svih požara, a to bi moglo da se dogodi i za nekoliko meseci.\nSUĐENJE VIJEKA POČINJE U FEBRUARU Potvrđena optužnica za BRUTALNO UBISTVO\nPucao u bivšu suprugu, preminula na licu mjesta


Dvadeset zemalja potpisalo protokol o pravima dece\nDvadeset zemalja, među kojima je i Srbija, danas je u Ženevi potpisalo novi protokol o Konvenciji o pravima dece koji daje mogućnost deci da se obrate Ujedinjenim nacijama u slučaju nekog sudskog spora u njihovoj zemlji.\nUkupno 12 zemalja iz Evrope (Nemačka, Austrija, Belgija, Španija, Finska, Italija, Luksemburga, Crna Gora, Portugal, Srbija, Slovačka i Slovenija), pet iz Južne Amerike (Brazil, Čile, Kostarika, Peru i Urugvaj) i dve afričke (Mali i Marok), kao i Maldivi, potpisali su taj protokol.\nDa bi protokol stupio na snagu treba da ga ratifikuje najmanje deset država.\nTaj dokument će ojačati Protokol o zaštiti dece i dva već postojeća protokola o zabrani prodaje i prostituciji dece, dečje pornografije, kao i uključivanja dece u oružane konflikte.\nOvaj protokol je 19. decembra 2011. godine usvojila Generalna skupština UN.\nKonvencija o pravima dece


PKS: Do kraja nedelje turistički privrednici objedinjuju predloge za podršku - Ozon Media\nPrema njenim rečima, predstavnici turističkih agencija, nautičkog turizma, ugostitelji, hotelijeri, kategorizovanog privatnog smeštaja, organizatori događaja i vodiči dostaviće specifičnosti i predloge povoljnosti za kredite i finansijsku pomoć za svoje delatnosti, na osnovu kojih će biti kreiran predlog ministarstvima finansija i privrede.\n„Podsticajne mere države svi vide kao ključne da bi ugostiteljski sektor ponovo beležio rast, jer su i mali ugostiteljski objekti poput barova i kafića, kao i veći, poput restorana, ekstremno pogođeni, s obzirom na meru zabrane okupljanja koje je i dalje na snazi“, rekla je Maljković, saopštio je PKS.\nPrema njenim rečima, ministarstva turizma i finansija voljna su da nađu najbolja rešenja kratkoročnih mera koje bi omogućile preživljavanje turističkom i ugostiteljskom sektoru i očuvanje radnih mesta.\n„Takođe, neophodne su i dodatne mere pomoći i podrška za najugroženiji sektor, tako da će se narednih dana i o tome pregovarati sa predstavnicima Vlade“, kazala je Maljković.\nIz PKS podsećaju da je počela i prijava za dodatnih 400.000 turističkih vaučera za putovanja u Srbiji koji će pomoći privatnom kategorizovanom smeštaju, etno domaćinstvima i hotelima da popune kapacitete.\nPrvi put ove godine vaučere mogu da koriste i studenti, a u ponudu su uključeni i smeštajni kapaciteti u Beogradu i Novom Sadu.


Košarkaški savez Srbije i Blic Sport predvode navijače „plavih“ novim Viber stikerima do Zlata na Svetskom prvenstvu u Kini - Advertiser Serbia\nS ovim u veziBlic SportDaniela IvanovaDejan TomaševićIvan JovanovićKošarkaški savez SrbijeMarka SomboracRakuten Grupacijaviber\nKSS predstavio nove besplatne Viber stikere naše reprezentacije – delo proslavljenog karikaturiste Marka Somborca – za najstrastvenije navijače „orlova“; preuzimanjem stikera postaju članovi zvaničnog Viber Community-ja Košarkaškog saveza Srbije, gde ih čekaju najnovije vesti o našim asovima sa terena i iza scene – za iskustvo „sa tribina“ Svetskog prvenstva u Kini\nKošarkaški savez Srbije, media centar sportskog sadržaja vodećeg dnevnog novinskog izdanja i portala Srbije, Blic, i Viber su predstavili sjajni i izuzetno zabavni besplatni Viber stiker paket koji promoviše košarkašku reprezentaciju Srbije – favorita za osvajanje medalja na najvažnijem globalnom košarkaškom takmičenju. Besplatni Viber stiker paket „Košarkaška reprezentacija“ time postaje obavezan vizuelni navijački rekvizit koji će svaki ljubitelj košarke u Srbiji jedva čekati da preuzme i podeli sa svojim prijateljima, i time dokaže ljubav ka ovom sportu!\n„Veliko zadovoljstvo osećamo zbog toga što sarađujemo sa takvom kompanijom kakva je Rakuten Viber i što smo u prilici da sa partnerima iz Blica omogućimo navijačima Srbije da na jedan nov i zanimljiv način prate i komentarišu naše utakmice. Iskreno se nadamo da će puno pozitivnih poruka i stikera biti poslato kroz kanale Košarkaškog saveza Srbije tokom svetskog šampionata u Kini„, izjavio je generalni sekretar KSS, Dejan Tomašević.\nViber stiker paket „Košarkaška reprezentacija“ je dostupan za besplatno preuzimanje na mobilnim telefonima, tabletima i desktop uređajima svim korisnicima Vibera u Srbiji tokom naredna 3 meseca – posle čega će moći da koriste ove nezaboravne stikere bez vremenskog ograničenja na njihovim uređajima.


Milan Junior Camp ponovo u Srbiji\nUz podršku Banca Intesa AC Milan, najtrofejniji fudbalski klub na svetu organizovaće od 20. do 24. juna na Adi Ciganliji u Beogradu šesti po redu Milan Junior Camp. Tom prilikom više od 200 mališana uzrasta između 8 i 14 godina imaće priliku da nauče tajne fudbala upravo od trenera koje je A.C. Milan odabrao, dok će troje najboljih u novembru, zajedno sa decom iz celog sveta, biti gosti AC Milan u Milanu. Milan Junior Camp omogućava mališanima da upoznaju filozofiju i metode rada jednog od najvećih svetskih fudbalskih klubova, podstičući istovremeno razvoj mladih ljudi i promovišući zdrave navike i prave vrednosti.\n“Prepoznajući da budućnost i prosperitet pripadaju generacijama koje dolaze Banca Intesa je od uvek bila okrenuta ka najmlađoj populaciji.Pored podrške Milan Junor Camp-u i sličnim inicijativama u okruženju u kome posluje Banca Intesa nastoji da budućem napretku doprinese i razvojem specijalizovanih bankarskih proizvoda. Jedan od njih je Bambino štednja - specifičan vid štednje namenjen najmlađima, kojima pružamo priliku roditeljima da investiraju u budućnost svoje dece, a istovremeno ohrabrujemo decu da budu odogovorni prema sebi, ali i prema zajednici u kojoj odrastaju”, izjavio je Riccardo Parasporo, član Izvršnog odbora i direktor Divizije za poslovanje sa stanovništvom i malim biznisom Banca Intesa.\nSpecijalni gost na konferenciji za medije bio je Filipo Gali legendarni fudbaler Milana, a sada direktor omladinskog pogona AC Milana, koji je u crveno-crnom dresu osvojio pet titula šampiona Italije i tri naslova prvaka Evrope.\n“Veoma smo srećni što smo danas ponovo u Beogradu i što promovišemo ova dva značajna događaja. Mladi koji će pohađati Milan Junior Camp dobiće priliku da treniraju po metodama zvaničnih trenera A.C. Milan” - istakao je Filipo Gali. “Pažljivo ćemo pratiti svu decu na kampu i, ukoliko primetimo neke izrazite talente, pružićemo im mogućnost da se pridruže velikoj porodici Rosonera.\nFilozofija A.C. Milan je da prati talentovanu decu u njihovim zemljama, pospešujući njihov napredak kroz instrukcije i taktičke discipline naših trenera. Ove godine, ukupno 15.000 dečaka i devojčica učestvuje na Milan Junior Camp-ovima u 37 zemalja širom sveta.


Mitropolija: Ustoličenje mitropolita Joanikija 5. septembra na Cetinju, bez svenarodnog sabora - PORTAL REVIJE FOKUS\nMitropolija: Ustoličenje mitropolita Joanikija 5. septembra na Cetinju, bez svenarodnog sabora\nIz MCP su rekli da ne razumiju, ali da ne osporavaju pravo nekih građana Crne Gore da nastavak očigledno vjekovne i dobro utemeljene crnogorske tradicije doživljavaju kao atak na Crnu Goru, njenu slobodu\nMitropolija crnogorsko-primorska organizovaće ustoličenje mitropolita Joanikija na Cetinju, 5. septembra, saopštili su iz MCP, navodeći da će se taj događaj obaviti bez ranije planiranog svenarodnog sabora ispred Cetinjskog manastira.\nIz MCP su kazali da su, želeći da maksimalno doprinesu miru i stabilnosti Crne Gore i poštujući epidemiološke mjere, odlučili da se ustoličenje obavi pod svodovima Cetinjskog manastira, na liturgijskom sabranju kojim će načalstvovati patrijarh srpski Porfirije.\n“Ovaj događaj obaviće se bez ranije planiranog svenarodnog sabora ispred Cetinjskog manastira“, piše u saopštenju.\nIz MCP su rekli da ne razumiju, ali da ne osporavaju pravo nekih građana Crne Gore da nastavak očigledno vjekovne i dobro utemeljene crnogorske tradicije doživljavaju kao atak na Crnu Goru, njenu slobodu.\nOni su kazali da je jasno da u najavljenoj cetinjskoj svečanosti nema nijedan novi detalj koji bi se kosio sa dosadašnjom osveštanom crkvenom praksom u Crnoj Gori, pa je neprihvatljivo i neopravdano da se tom vjerskom činu pripisuje bilo kakav politički karakter.\n„Kako to čine pojedini partijski aktivisti, koji ovih dana podižu tenzije među braćom i prednjače u javnim protestima protiv ustoličenja, pokušavajući da crkvi i njenom vjernom narodu ugroze i ospore osnovno ljudsko pravo i slobodu vjere“, kaže se u saopštenju.\nKako su rekli iz MCP, mora se shvatiti i prihvatiti činjenica da je Crna Gora država svih nas.\n„U njoj nema većih ili manjih Crnogoraca, nego, valjda, po svemu i u svemu, samo i jedino – ravnopravnih građana“, ističe se u saopštenju.\nIz MCP su rekli da evropska, sekularna i građanska Crna Gora ne smije da se temelji na mržnji i isključivosti, nego na Ustavu i zakonima, prenosi rtcg.me šisanje agencije Mina.\n„Čuvajući sekularni karakter i ustavni poredak Crne, Gore Srpska pravoslavna Crkva, njeni episkopi, sveštenici i vjerni narod u Crnoj Gori pokazali su odlučnost, hrabrost ali i jevanđeljsku mudrost i odgovornost u svim dosadašnjim društveno osjetljivim trenucima kojih, nažalost, nije bilo malo“, kaže se u saopštenju.\nNavodi se da se, hrišćanskim stavom i djelovanjem, crkva pojavila kao ključni faktor mira i stabilnosti u Crnoj Gori, ali, u isto vrijeme, pokazala je visok stepen građanske i demokratske svijesti.\n„Ustoličenje mitropolita je radost cijele crkve, pa pozivamo sveštenstvo da sa vjerujućim narodom toga dana u svim hramovima MCP liturgijski i sa blagodarenjima Bogu proslavi taj događaj“, kaže se u saopštenju.\nKako se dodaje, za sve one koji ostanu u svojim domovima Radio Televizija Crne Gore i MCP obezbijediće direktan televizijski prenos iz Cetinjskog manastira.\nNe manja radost i blagoslov za sve vjernike u Crnoj Gori, kako su rekli iz MCP, predstavlja i prva posjeta Porfirija Mitropoliji.\n„Sve one koji žele da lično dočekaju Porfirija, pozivamo da učestvuju u svečanosti koja će se 4. septembra sa početkom u 18 sati, zbog trenutne epidemiološke situacije, održati na otvorenom ispred Sabornog hrama Hristovog Vaskrsenja u Podgorici“, kaže se u saopštenju.\nIz MCP su rekli da neće nikada prestati da pozivaju i sebe i sve bližnje, uključujući i one koji misle drugačije od njih, na mir, slogu, praštanje i pomirenje.\n„Neka se ovim svečanim činom ustoličenja mitropolita Joanikija useli mir i duhovna radost u svako srce, u svaki dom i porodicu, i vjerujuću i nevjerujuću, i u one koji nas mrze i u one koji nas vole“, poručili su iz MCP.\nFoto: Cetinjski manstir (Foto: Printscreen)\nTags: Cetinjski manastirmitropolit Joanikijeustoličenje\nPrethodna priča Kako je došlo do najveće zapljene kokaina u CG: Krijumčari upali u zamku policije i carinika, kokain krili u pošiljci banana\nSledeća priča Skupština Prijestonice: Uprava policije da zabrani ustoličenje na Cetinju\nMonstruozno ubistvo u Plavu: Uhapšeni Marko Šoškić (24) iz Brezojevice i Aleksandar Konatar (35) iz Bijelog Polja\nOtvoreno pismo 350 ljekara u Srbiji: Situacija katastrofalna, tražimo novi Krizni štab, istražiti navode o zataškavanju podataka


Energyobserver - SRBIJA / ŠTA JE TRULO U AKTUELNIM BEOGRADSKIM PROTESTIMA? STAV • ANA VILENICA • / MAŠINA\nNa kraju važno je reći da ovi protesti nisu neka samonikla stvar niti su znak buđenja Srbije kako to pojedini opozicioni političari žele da predstave. U Srbiji već neko vreme socijalne, ekonomske i političke tenzije imaju izraz u samoorganizovanom neslaganju. Protestovale su ljute mame zbog spornog Zakona o finansijskoj podršci porodicama sa decom, protestovali su novinari i medijski radnici i radnice, protestovali su radnici i radnice preduzeća poput Goše, IKL-a i IMT-a, Pošte, EPS-a, protestovali su stanari Hotela Bristol i Udruženi pokret slobodnih stanara protestovalo se protiv privatizacije Niškog aerodroma, protiv diktature nakon izbora u aprilu. Ove i mnoge druge inicijative doprinose izgradnji šireg pokreta kroz prepoznavanje i isticanje nepravde, artikulaciju zahteva za socijalnom pravdom, kao i mobilizacijom podrške na putu ka sticanju političkog uticaja i izgradnji paralelne infrastrukture u situaciji okupiranosti javnih resursa. Mnoge od ovih grupa dolaze na proteste u pokušaju da u njega intervenišu i da ga politizuju na drugačiji način. Ipak, poslednja stvar koju bi ovakve grasrut inicijative trebale da urade je da se odreknu svoje autonomije u ime političkih karijerista


Tursko Ministarstvo spoljnih poslova odgovorilo je na zaključke sinoćnjeg samita Evropskog saveta o sankcijama EU protiv Turske blagom izjavom.\nIako postoji mnogo zemalja EU, uključujući i Predsedništvo, koje se bore za dijalog i kontakt sa našom zemljom od Samita šefova država i vlada EU 1-2. oktobra, pozitivna agenda u odnosima Turske i EU još uvek nije postavljena, uskim političkim proračunima jedne ili dve zemlje, a EU se nije mogla izvući iz potrage za restriktivnim merama koje nemaju koristi.\nZloupotrebljavajući solidarnost članica i prava veta nekih država članica, maksimalistički zahtevi i nepravedni stavovi koje su postavili prema Turskoj doveli su Tursku i EU u začarani krug. Ova situacija šteti zajedničkim interesima Turske i EU, miru, bezbednosti i stabilnosti našeg regiona.\nOdbacujemo diskriminatorski i nezakonit stav, za koji znamo da ga većina EU ne usvaja, posebno o Kipru, istočnom Mediteranu, Egeju i regionalnim pitanjima, ali koji je solidarno morao biti uključen u rezultate 10. samita EU i pritisak za veto.\nTurska je uvek izjavljivala da je spremna da započne pripremne razgovore sa Grčkom, uprkos njenim provokativnim koracima, bez preduslova za stvaranje stabilnosti u regionu.\nOd 2004. godine Turska i TRNC ulažu zajedničke napore kako bi resursi ugljovodonika u istočnom Mediteranu postali element stabilnosti, a ne napetosti i preduzeli su sve konstruktivne i pozitivne inicijative.\nU ovoj odluci EU je još jednom ignorisala narod kiparskih Turaka, koji je “suvlasnik” ostrva Kipar, i njegovu volju te osudila nametanje GCASC-a kiparskom pitanju i pitanjima zatvorene Varoše. EU sada mora da napusti ovaj stav da bi omogućila pravedno i trajno rešenje kiparskog problema na osnovu događaja na ostrvu.\nNajbolji način je da se kiparski Grci sastanu sa kiparskim Turcima kako bi započeli raspravu o resursima ugljovodonika koji uzrokuju napetost u istočnom Mediteranu i raspodeli njihovog dohotka i preduzeli konkretne mere za rešenje. Zapravo, istočna mediteranska konferencija takođe je prilika u tom pogledu. Zakonska prava naše zemlje i „TRNC“ i dalje će biti odlučno zaštićena u istočnom Mediteranu.\nŠteta za EU je i što Grčka vrši pritisak na migrante u Egeju, a Frontex je umešan u ove akcije. Nije moguće govoriti o odgovornom upravljanju migracionim tokovima bez zaustavljanja ovih kršenja i praksi masovne deportacije, koje predstavljaju ozbiljno kršenje ljudskih prava i koje međunarodna zajednica najoštrije osuđuje. EU treba da pokaže svoju osetljivost u upravljanju migracijama ne u našoj zemlji, već posebno u Grčkoj, koja se sistematski nehumano odnosila prema tražiocima azila.\nBiće nam u zajedničkom interesu da započnemo rad na ažuriranju svih pitanja koja čine sporazum između Turske i EU od 18. marta što je pre moguće bez preduslova i bez uslovljavanja. U isto vreme, ovo bi poslužilo za prevazilaženje zajedničkih izazova sa kojima se suočavamo u Evropi i šire.\nKao što smo uvek govorili, EU mora da igra ulogu poštenog posrednika i deluje integritetno, strateški i logično. / Ibna


Učestvuj u evropskom istraživanju o komunikacijama u doba krize! - Marketing Mreža\nUčestvuj u evropskom istraživanju o komunikacijama u doba krize!\nSVET – Istraživački tim sa Univerziteta u Amsterdamu pokrenuo je evropsko istraživanje na temu komunikacija u doba krize. Istraživanje ima za cilj da ispita razlike na koji način PR stručnjaci komuniciraju u normalnim i kriznim vremenima.\nIstraživački tim sa Univerziteta u Amsterdamu poziva komunikacione stručnjake iz Srbije da učesvuju u ovom velikom evropskom istraživanju. Istraživanje je anonimno, a za popunjavanje upitnika potrebno je oko 15 minuta. Svim učesnicima u istraživanju biće dostupni rezultati istraživanja.\nLink ka upitniku: https://nlpsych.qualtrics.com/SE/?SID=SV_eULS9IbdlHZUHoV\nViše informacija o istraživanju pronađite na sajtu Univerziteta u Amsterdamu.


Amerika bi bila jedan kontrast koji privlači da u mislima potencijalnih migranata garantuje šansu, sigurnost i stabilnost poretka. Nije bitno da li je to zaista tako, već da li mislimo i verujemo da je to tako - poručio je psiholog Dušan Stojnov, jedan od govornika na tribini "Građani Srbije između Istoka i Zapada: Poreklo i uzroci dilema" koju je organizovao Atlantski Savet Srbije pod pokroviteljstvom Ambasade SAD u Medija centru.\nStojnov je kazao da Amerika i Rusija po njegovom shvatanju nisu samo geografski pojmovi, već metaforički prostori. Prema njegovim rečima, Amerika u predstavama jednog dela srpske populacije simbolizuje prosperitet, standard, sigurnost, zaštitu i šansu za svakoga ko je spreman da se uklopi u njen “melting pot”.\nPrema njegovim rečima, marketinški učinak ovih poruka zajedno sa vizijom Amerike kao izgrađene demokratske zemlje, koja vodi u svim prosperitetnim granama nauke i privrede, je dovoljan da se ona posmatra kao jedno od najboljih rešenja za prevazilaženje neizvesnosti i nesigurnosti.\n- Mnogi roditelji su u poslednjih tridesetak godina svoju decu savetovali da se isele u Ameriku, ne razmišljajući pritom da između njih i sebe stavljaju veliko kopno i ogromni okean. Ali, važno je shvatiti da Amerika u ovom slučaju simbolizuje sigurnost i prosperitet, pa “neka bar deca budu dobro ako mi nismo” - istakao je Stojnov.\nOn je naveo da se sa druge strane Rusija percipira kao slovenska nacija i stariji brat, kao što su Austrijancima Nemci, te kao velika kultura i zemlja velikih naučnika, pisaca i kompozitora.\n- Ono što joj fali na planu ugodnosti života i standarda, kompenzuje se pripadnošću nečemu što je “naše”: naš identitet, naša slovenska duša, naša vera, “slatko pravoslavlje”, nas i Rusa 200 miliona… Realizacija onoga što bismo postali da nam se carstvo nije raspalo u 14. veku i da nismo podelili kolonijalnu sudbinu sa ostalim balkanski državama je u stvari ono što priželjkujemo – zaključio je Stojnov.


Partizan slavi titulu na punom JNA | N1 Srbija\nPartizan slavi titulu na punom JNA\nPosle žalbe koju je uložio, Partizanu je ukinuta suspenzija od dva meča bez publike na svom stadionu, pa će klub iz Humske u meču poslednjeg kola protiv ekipe Mladosti imati podršku navijača. Ulaz za taj duel biće slobodan.\nPartizan je bio suspendovan zobg pogrdnih skandiranja njegovih navijača upućenih fudbalerima Vojvodine, u meču 32. kola Superlige Srbije, koji se igrao 22. aprila.\nCrno-beli su prvi meč bez publike odigrali protiv Voždovca u 35. kolu, a u međuvremenu, čelnici kluba su uložili žalbu na odluku Disciplinske komisije, i ona je usvojena.\nTo je potvrdio i Marjan Rnić, predsednik Komisije za žalbe.\n"Prilikom razmatranja žalbe FK Partizan i donošenja ove odluke imali smo u vidu i da je isti princip bio primenjen i prošle godine, kada se Crvenoj zvezdi smanjila kazna sa dve na jednu utakmicu suspenzije pred poslednje kolo u prvenstvu. Nadamo se da se slični prestupi FK Partizan neće ubuduće dogadjati, zato što Komisija za žalbe sigurno neće imati obzira kao što je to učinjeno ovog puta", rekao je Rnić.\nNa taj način, Partizan će moći pred punim stadionom da proslavi šampionsku titulu, pošto je ekipi Marka Nikolića potreban bod u tom meču da bi bila šampion, i sve sem toga bilo bi ravno senzaciji.\nUtakmica se igra u nedelju od 18:30 časova.\nTagovi: fk partizan\nSada će uslediti još jače kmečanje,zavera svih protiv jednog,to je nepravda.Ko zna šta će još izmisliti kuhinja iz rupe,gde je glavni kuvar vesić,prvi pomoćnik Čović, a pomoćni kuvar terzić.U kuhinjama se zna šta je zadatak pomoćnog kuvara,da iznosi smeće i sve prljavštine.\n20.5.2017 .Zvezda osvaja i šampionat i kup....\na odmah nakon toga će mrmot da zamota čokoladu u foliju.


Izvor: B92, 12.Feb.2019, 18:46\nNovi Bečej -- Ministar poljoprivrede, šumarstva i vodoprivrede Branislav Nedimović najavio je danas da će država napraviti poseban fond za kupovinu poljoprivrednog zemljišta.\n"Na ovome trenutno radimo zajedno sa predstavnicima Vlade Srbije i za mesec dana imaćemo mnogo više informacija", rekao je Nedimović prilikom obilaska poljoprivrednih gazdinstava na teritoriji >> Pročitaj celu vest na sajtu B92 << opštine Novi Bečej, saopštilo je Ministarstvo.\n"Ja sam ovde došao da prenesem ljudima da ćemo u narednom periodu raditi na unapredjenju stočarstva pošto nam je to jedan od prioriteta za 2019. godinu. Takodje prioritet su i mladi poljoprivredni proizvodjači. I ove godine za njih imamo grantove za početak poljoprivredne proizvodnje", rekao je Nedimović.\n"Nikada više para nije bilo za registrovana poljoprivredna gazdinstva. U odnosu na zatečeno stanje 2016. godine, za gotovo 50 odsto smo povećali nivo novca namenjen za subvencionisana gazdinstva", rekao je Radojević.\nOpština Novi Bečej takodje je izdvojila značajna sredstva za lokalna poljoprivredna gazdinstva, rekao je predsednik opštine Novi Bečej Saša Maksimović.\nKamatica.com: Fond za mlade: Država pomaže pri kupovini zemljišta\nIzvor: NoviMagazin.rs, 13.Feb.2019, 09:49\nMinistar poljoprivrede, šumarstva i vodoprivrede Branislav Nedimović najavio je da će sutra biti razmotren model subvencija za gorivo za poljoprivrednike i izrazio očekivanje da će one biti isplaćene krajem marta ili početkom aprila...Nedimović je rekao danas RTS-u da Vlada Srbije ove godine...


Javni poziv NVO za predlaganje predstavnika/ce u Komisiji za raspodjelu sredstava\nJavni poziv NVO za predlaganje predstavnika/ce u ...\nJavni poziv NVO za predlaganje predstavnika/ce u Komisiji za raspodjelu sredstava za finansiranje projekata/programa NVO u oblasti digitalizacije u 2022. godini\nObjavljeno: 25.01.2022. • 13:35 Autor: Ministarstvo javne uprave, digitalnog društva i medija\nU skladu sa Uredbom o izboru predstavnika/ca nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG” 41/2018) i Odlukom utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2022. godini (“Službeni list CG” broj 80/18) Ministarstvo javne uprave, digitalnog društva i medija raspisuje\nJAVNI POZIV NEVLADINIM ORGANIZACIJAMA ZA PREDLAGANJE PREDSTAVNIKA/CE U KOMISIJI ZA RASPODJELU SREDSTAVA ZA FINANSIRANJE PROJEKATA/PROGRAMA NEVLADINIH ORGANIZACIJA U OBLASTI DIGITALIZACIJE U 2022. GODINI\nNadležnosti i zadaci Komisije za raspodjelu sredstava nevladinim organizacijama\nKomisiju za raspodjelu sredstava za finansiranje projekata i programa nevladinih organizacija (u daljem tekstu: Komisija) čine predsjednik i dva člana, od kojih su predsjednik i jedan član državni službenici Ministarstva javne uprave, digitalnog društva i medija, a drugi član predstavnik/ca nevladinih organizacija koje djeluju u oblasti digitalizacije.\nViše nevladinih organizacija može predložiti istog kandidata/inju.\nU slučaju da nevladine organizacije ne predlože svog predstavnika/cu za člana Komisije, za drugog člana Komisije određuje se državni službenik/ca iz Ministarstva javne uprave,digitalnog društva i medija.\njavni konkurs za raspodjelu sredstava za finansiranje projekata/programa nevladinih organizacija, na internet stranici ministarstva i portalu e-uprave;\nlistu nevladinih organizacija koje nijesu dostavile urednu i potpunu prijavu uz ukazivanje na utvrđene nedostatke koji se odnose na prijavu, odnosno potrebnu dokumentaciju;\nutvrđuje rang listu projekata/programa koji su bodovani od strane nezavisnih procjenjivača;\ntraži izjašnjenje od nevladine organizacije o tome da li sa manje dodijeljenih sredstava može realizovati projekat/program, u slučaju kad projekat/program nevladine organizacije ne može biti finansiran u iznosu sredstava koji je naveden u prijavi;\nodlučuje o raspodjeli sredstava za finansiranje projekata/programa nevladinih organizacija, odnosno donosi odluku o raspodjeli sredstava;\ndostavlja odluku o raspodjeli sredstava učesnicima konkursa i objavljuje je na internet stranici ministarstva i portalu e-uprave;\nzaključuje sa nevladinom organizacijom kojoj su dodijeljena sredstva za finansiranje projekta /programa ugovor o načinu isplate i korišćenja sredstava, izvještavanju i nadzoru nad realizacijom projekta/programa za koji su dodijeljena sredstva;\nprati uspješnost realizacije projekata/programa za čije finansiranje su dodijeljena sredstva;\nsačinjava objedinjeni izvještaj o finansiranju projekata/programa nevladinih organizacija koji sadrži podatke o projektima/programima za čije finansiranje su dodijeljena sredstva u odgovarajućoj godini, kao i o uspješnosti njihove realizacije.\nBroj predstavnika nevladinih organizacija u Komisiji: jedan predstavnik/ca (1)\nKriterijumi za nevladinu organizaciju koja može da predloži svog predstavnika/cu u Komisiji:\nda u statutu ima utvrđene djelatnosti i ciljeve u oblasti digitalizacije i srodnih tema, kao i oblasti edukacije i medija;\nda je u prethodne tri godine, u vezi sa pitanjem digitalizacije, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;\nKriterijumi koje treba da ispunjava predstavnik/ca nevladine organizacije u Komisiji:\nda ima iskustvo u oblasti digitalizacije;\nPredlaganje predstavnika/ce nevladine organizacije vrši se na Obrascu 2 propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija koji se može preuzeti ovdje (Obrazac).\nNevladina organizacija dužna je da, uz propisani obrazac za predlaganje predstavnika/ce nevladine organizacije u Komisiji dostavi i sljedeću dokumentaciju:\ndokaz da je nevladina organizacija u prethodne tri godine, u vezi sa pitanjem digitalizacije, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti društvene brige o mladima, potpisan od strane lica ovlašćenog za zastupanje i potvrđen pečatom nevladine organizacije;\nfotokopija lične karte ili druge javne isprave na osnovu koje se može utvrditi identitet predloženog predstavnika/ce nevladine organizacije u Komisiji;\nbiografija predloženog predstavnika/ce nevladine organizacije u Komisiji;\ndokaz o iskustvu predstavnika/ce nevladine organizacije u oblasti digitalizacije (stručni rad, sertifikat ili drugi dokument);\nizjava predloženog predstavnika/ce nevladine organizacije u Komisiji da nije član organa političke partije, javni funkcioner, rukovodeće lice ili državni službenik, odnosno namještenik;\nizjava predstavnika/ce nevladine organizacije da prihvata da ga ta nevladina organizacija predloži kao svog predstavnika/cu u Komisiji.\nPredstavnik/ca nevladinih organizacija u Komisiji ne može učestvovati u odlučivanju o prijavi na javni konkurs koju je podnijela nevladina organizacija koja ga je predložila za člana Komisije.\nRok i način dostavljanja predloga: Rok za dostavljanje predloga je 10 dana od dana objavljivanja Javnog poziva, zaključno sa 04. februarom 2022. godine.\nPredlog se dostavlja na arhivu Ministarstva javne uprave, digitalnog društva i medija od 8h - 10h i od 12h - 14h ili putem pošte na adresu:\nUL. RIMSKI TRG 45\nsa napomenom: „Predlaganje predstavnika/ce nevladine organizacije u Komisiji za raspodjelu sredstava nevladinim organizacijama u oblasti digitalizacija u 2022. godini“\nNaziv organizacione jedinice organa državne uprave koja je odgovorna za realizaciju pitanja koje sagledava Komisija: Direktorat za digitalizaciju i e-servise – Ministarstvo javne uprave, digitalnog društva i medija.\nPredlog predstavnika/ce nevladine organizacije za člana/icu Komisije biće razmatran samo ukoliko je dostavljen uz svu potrebnu dokumentaciju i u naznačenom roku.\nMinistarstvo javne uprave, digitalnog društva i medija će u roku od 7 dana od dana isteka roka za dostavljanje predloga na svojoj internet stranici https://www.gov.me/mju i portalu e-uprave https://www.euprava.me objaviti listu predstavnika/ca nevladinih organizacija sa nazivima nevladinih organizacija koje su ih predložile, a koje su ispunile gore navedene uslove.\nUz tu listu, Ministarstvo javne uprave, digitalnog društva i medija objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju tražene uslove.\nMinistarka javne uprave, digitalnog društva i medija aktom o obrazovanju Komisije izabraće za člana tog tijela predstavnika/cu nevladine organizacije koji/a ispunjava propisane uslove i za koga je dostavljeno najviše predloga nevladinih organizacija koje su ispunile propisane uslove, a u slučaju da za dva ili više predstavnika/ca bude dostavljen jednak broj predloga, izbor predstavnika/ce nevladinih organizacija u Komisiju vrši ministarka javne uprave, digitalnog društva i medija.\nJavni poziv NVO za komisiju-Digitalizacija\nVerzija 1.0 •Objavljeno: 25.01.2022. 13:40\nPreuzmi docx •658 KB\nObrazac 2 za predlaganje predstavnika NVO u Komisiji -digitalizacija\nVerzija 1.0 •Objavljeno: 25.01.2022. 13:29\nRok za prijavu: 04.02.2022.\nJavni konkurs za dodjelu sredstava za kreiranje informativnih i edukativnih sadržaja 22.04.2022.


Crna Gora Evropsku godinu kulturne baštine obeležila na Prokletijama | Energetski portal Srbije\nCrna Gora Evropsku godinu kulturne baštine obeležila na Prokletijama\nJavno preduzeće za nacionalne parkove Crne Gore obeležilo je Evropsku godinu kulturne baštine na prostoru zaštićenog područja NP Prokletije pod nazivom „Kod katuna”.\n– U cilju promocije katuna kao dela kulturnog koda koji je ostavio duboki trag u našem društvenom i istorijskom biću, na Bogićevica-Bajrovića katunu, 13. septembra, organizovana je manifestacija autohtone gastronomske ponude Nacionalnog parka sa akcentom na prezentaciji jarduma specijaliteta od ovčijeg mleka,“ navodi se u saopštenju Javnog preduzeća za nacionalne parkove Crne Gore.\n– Obeležavanjem Evropske godine kulturne baštine u NP Prokletije želeli smo obogatiti sadržaj promotivnih događaja na prostoru ovog zaštićenog područja uključivanjem kulinarske baštine u savremenu turističku ponudu”, kazao je direktor NP Prokletije Admir Lalić.\nSavremeni posetilac, osim što želi da upozna prirodne i kulturne vrednosti destinacije koju posećuje, isto tako, želi da sazna mnogo više o tradiciji i običajima tog kraja.\nUčesnici manifestacije imali su priliku da degustiraju domaće autohtone proizvode i specijalitete, da uživaju u ukusima Katunske trpeze pripremljene po starim proverenim receptima.\nZainteresovani građani pešačili su planinarsko-pješačkom stazom do Hridskog jezera, uz stručnog vodiča i imali priliku da čuju interesantne legende i priče plavsko-gusinjskog kraja i ujedno uživaju u prirodnim lepotama NP Prokletije, navedeno je u saopštenju Javnog preduzeća za nacionalne parkove Crne Gore.


Živinari se spremaju za tržište EU - Akta.ba\nŽivinari se spremaju za tržište EU\n19.10.2018. 12:13 / Izvor: Oslobođenje\nŽivinari u Republici Srpskoj suočavaju se sa brojnim izazovima, ali vjeruju u opstanak jer raspolažu velikim potencijalom. Izvoze u Srbiju, Crnu Goru i Makedoniju, a sada vrijedno rade i na pripremama za otvaranje tržišta Evropske unije.\nNebojša Rakić, direktor Zajednice živinara RS-a, kaže kako živinarska proizvodnja ima ogromne komparativne prednosti zbog najmanje konverzije hrane i najmanje potrošnje vode.\n"Ukupan trend je povećanje proizvodnje i konzumacije pilećeg mesa i konzumnih jaja. Tu vidimo šansu. Pokrenuli smo Zajednicu živinara 1998. godine sa sjedištem u Srpcu, a naše udruženje okuplja 20 preduzeća čija je primarna djelatnost u živinarstvu, te ukupna vrijednost proizvodnje prelazi 220 miliona KM godišnje. Naravno, nije to cijeli sektor, ali mi nastojimo da budemo otvoreni, sve proizvođače jednako poštujemo", kaže Rakić.\nDa bi živinarska proizvodnja opstala i dalje se razvijala prvenstveno je potrebna bolja zaštita domaće proizvodnje sa nivoa BiH, od prekomjernog uvoza, neadekvatnih međunarodnih sporazuma i nelojalne konkurencije. Sa entitetskog nivoa, kaže, potrebne su veće stimulacije u proizvodnji.\n"Smatram da je potrebno rasterećenje privrede putem smanjena poreza i doprinosa i posebno enormnog broja parafiskalnih nameta. Potrebna je adekvatna inspekcijska kontrola. Smanjenje korupcije je veoma bitan faktor za proizvodnju. Na kraju, moramo raditi na obrazovanju i zapošljavanju mladih i sposobnih kadrova u proizvodnji i upravi", poručuje Rakić.\nZajednica živinara RS-a ostvaruje dobru saradnju sa USAID/Sweden FARMA II Projektom u ovom sektoru, a izuzetno je važno da međunarodni projekti budu prisutni kroz podršku proizvođačima, ali i na polju umrežavanja kompanija u sektoru živinarstva.


Predmet Đukić IT-96-20T- najnovije informacije 2. deo | Međunarodni krivični sud za bivšu Jugoslaviju\nPredmet Đukić IT-96-20T- najnovije informacije 2. deo\nHag, 25. mart 1996.\nBranioci generala Đukića podneli su dva dodatna preliminarna podneska 19. marta 1996. godine:\n- Prvim se zahteva da se dokazi protiv generala Đukića proglase neupotrebljivim u postupku.\n- Drugim se zahteva puštanje generala Đukića na slobodu.\nOvim se broj podnesaka koje su podneli branioci generala Đukića popeo na četiri, nakon što su prva dva podneta 4. marta, odnosno 14. marta 1996. godine.\nPrvim podneskom od 18. marta sa zahteva da se dokazi koje je iznelo Tužilaštvo 14. marta 1996. izuzmu u skladu s pravilom 73 (iii) Pravilnika o postupku i dokazima.\nBranioci generala Đukića tvrde da sledećih pet dokumenata ne treba biti uvršteno u dokazni materijal:\n(a) "Shema organizacione strukture civilnog i vojnog vođstva, kao i politička organizacija jedne političke partije" na osnovu toga što "odbrana nema nikakvih saznanja o tome ko je sastavio gore-pomenutu shemu " i što je "dotična shema u potpunosti pogrešna jer su civilne i vojne vlasti pomešane, kao i nadležnosti navedenih vlasti".\n(b) "Mišljenje izneto o informacijama o optuženom generalu Đukiću" na osnovu toga što je "pogrešno, posebno u delu koji se odnosi na njegovo preuzimanje dužnosti u Vojsci Republike Srpske, kao i na njegove dužnosti i obaveze u sklopu njegovog zvaničnog položaja".\n(c) "Pomenute informacije o Radovanu Karadžiću i generalu Ratku Mladiću i njihovim navodnim aktivnostima" na osnovu toga što je "nedopustivo da se delovanje jednog optuženog povezuje s pozicijom trećih lica".\n(d) "Prevod izjava generala Đorđa Đukića" datih organima policije u Sarajevu nakon njegovog privođenja, na osnovu toga što je "takvo isleđivanje kojem je general Đorđe Đukić bio podvrgnut nije moglo biti izvršeno ni u njegovom svojstvu kao svedoka ni u svojstvu optuženog".\n(e) "Podneseni grafički prikaz navodnih granatiranja civilnih ciljeva i civilnog stanovništva" na osnovu toga što je dat "bez ikakve informacije o tome ko je sačinio taj grafički prikaz i na osnovu kojih dokaza. . . ."\nU drugom podnesku od 18. marta, gospoda Vujin i Fila, koji zastupaju generala Đukića, zatražili su od Pretresnog veća I da pusti njihovog klijenta na slobodu na osnovu toga što "Tužilac nije prikazao niti jedan validan dokaz za podizanje optužnice" i da je prema tome držanje generala Đukića u pritvoru neosnovano. Njegovo puštanje na slobodu se takođe zahteva zbog njegovog narušenog zdravlja. U podnesku stoji da "general Đorđe Đukić daje svoju časnu oficirsku reč da će se pojaviti pred Međunarodnim sudom kad god bude pozvan. . . ."\nJoš uvek nije zakazan datum kada će se održati pretres po gore navedenim podnescima.


Korišćenje tasterskih prečica iz sistema Office 2003 u programima sa glavnom trakom - Office podrška\nKorišćenje tasterskih prečica iz sistema Office 2003 u programima sa glavnom trakom\nWord 2010 Outlook 2010 PowerPoint 2010 OneNote 2010 Access 2010 Publisher 2010 Visio 2010 Project 2010 InfoPath 2010 Excel Starter 2010 Project Standard 2010 Visio Standard 2010 Word Starter 2010 Još... Manje\nU programima za Microsoft Office 2010 , meniji i trake sa alatkama zamenjene na traci, koja je deo Microsoft Office Fluent. Međutim, ako imate zapamtio i navikli da koristite tasterske prečice iz prethodnih verzija programa Microsoft Office, oni će i dalje funkcionisati.\nNapomena: Ako koristite Microsoft Office Starter 2010, samo tasterskih prečica za funkcije koje su podržane u sistemu Office Starter će raditi. Više informacija o funkcije koje su dostupne u sistemu Office Starter, pogledajte članak Word Starter funkcija podržava i Excel Starter funkcija podrška.\nKada koristite taster za pristup iz starije verzije sistema Office, prikazuje se poruka da vas obavesti i podseća tastere koje pritisnete. Na primer, u Word 2010 koje želite da umetnete hipervezu u datoteku i koriste se pomoću tastera za pristup iz sistema Office 2003, tako da pritisnete taster ALT +. Podsetnik za tastere koje pritisnete prikazuje sledeću poruku: Office slovna prečica: ALT, se,. Kada pritisnete na ključne ponovo, prikazuje se dijalog Umetanje hiperveze .


Skupština zaseda posle tri meseca\nwestinfo.rs (Ž. Dulanovic) 06. новембар 2014. године Политика Коментари\nSednica Skupštine opštine (Foto: Ž. Dulanović)\nNa dnevnom redu sednice Skupštine opštine Nova Varoš, zakazane za 13. novembar, biće usvajanje 12 odluka i zaključaka.\nNovovaroški odbornici opet će sesti u skupštinske klupe, tačno tri meseca nakon poslednje sednice. Novo zasedanje Skupštine opštine Nova Varoš zakazano je za četvrtak 13. novembra, a predsednik parlamenta Branislav Dilparić predložio je na usvajanje12 odluka i zaključaka.\nPored predloga poslovanja preduzeća Regionalna sanitarna deponija „Banjica“ d.o.o., pred odbronicima će se naći i predlog izmene programa poslovanja Komunalnog preduzeća „3. septembar“ čija je radna jedinica „Grejanje“ sa četiri gradske kotlarnice pripojena novom opštinskom preduzeću „Energija Zlatar NV“.\nU predlogu dnevnog reda 18. sednice Skupšitine opštine je i Izveštaj o izvršenju opštinskog budžeta u prvih devet meseci ove godine. Kako se tvrdi u materijalu dostavljenom odbornicima, u periodu od januara do septembra u opštinsku kasu se slilo 291,24 miliona dinara, što je 45,67 posto ukupnog godišnjeg budžeta koji je projektovan na 637,61 miliona dinara. Odbornicima je dostavljen i prelog odluke o određivanju zona i najopremljenije zone na teritoriji opštine. Ovim predlogom određuju se tri zone prema komunalnoj opremljenosti, opremljenosti javnim objektima i saobraćajnoj povezanosti sa centralnim delovima opštine, a najopremljenija je Prva zona koja obuhvata celo gradsko naselje, od betonjerke na ulazu iz pravca Prijepolja do raskrsnice za Petlovac. Nedavnim izmenama i dopunama Zakona o porezima na imovinu, lokalnim samoupravama je naloženo da do 30. novembra ove godine donese ovu odluku koja je preduslov da se građanima utvrdi porez na imovinu za 2015. godinu.\nPredhodna sednica Skupštine opštine, 17. po redu, održana je 14. avgusta.


Dačić: Obnova odnosa sa Mozambikom - Politika - Dnevni list Danas\nPočetna » Vesti » Politika » Dačić: Obnova odnosa sa Mozambikom\nDačić: Obnova odnosa sa Mozambikom\nFoto:Ministarstvo spoljnljnih poslova\nPrvi potpredsednik Vlade i ministar spoljnih poslova Srbije Ivica Dačić, prilikom posete Mozambiku, danas je razgovarao u Maputu sa ministrom inostranih poslova Mozambika Žozeom Pašekom, a šefovi diplomatija su ocenili da je potencijal za obnovu svestrane saradnje dve države izuzetno velik posebno imajući u vidu dugogodišnji zastoj u saradnji.\nU dugom i prijateljskom razgovoru zajednički je evociran period podrške SFRJ borbi za slobodu od kolonijalizma naroda Mozambika i razmenjena su mišljenja o tekućim spoljnopolitičkom procesima u svetu, posebno afričkom i evropskom kontinentu, navodi se u saopštenju.\nDogovoreno je da se razmene posete na visokom i najvišem nivou i da se utvrde oblasti od zajedničkog interesa za unapređenja saradnje kako bi se potpisali neophodni bilateralni sporazumi. Dačić je zahvalio sagovorniku i za punu podršku Mozambika teritorijalnom integritetu Srbije i poštovanju međunarodnog prava.\n„Želim da ovde javno dam punu podršku teritorijalnom integritetu i celovitosti Srbije i da se distanciram od bilo kakvog separatističkog pokreta koji može da doprinese razbijanju Srbije“, istakao je posle sastanka, ministar inostranih poslova Mozambika. Dačić je ministru inostranih poslova Mozambika predao i odlikovanje Orden Republike Srbije na lenti kojim je predsednik Republike Srbije odlikovao predsednika Mozambika za posebne zasluge u razvoju bilateralne saradnje između dve države, navodi se u saopštenju.


KK Orlean - Blic Sport\nVukoičić: Odsustvo Brauna nam je donelo bržu igru odbrane\nKošarkaši Crvene zvezde Diva nalaze se u sjajnoj seriji od čak jedanaest vezanih trijumfa, poslednja je zabeležena na gostovanju u Francuskoj, pa i ne čudi što posle 85:75 u gostima protiv Orleana u Evrokupu trener Vlada Vukoičić ima samo reči hvale za svoju ekipu.\nSubotić briljirao u Orleanu, Zvezdina 11. pobeda u nizu za prvo mesto u grupi!\nKošarkaši Crvene zvezde savladali su Orlean na gostovanju u okviru 5. kola grupe H Evrokupa sa 85:75 (22:19, 15:24, 31:15, 17:17) i osigurala prvo mesto na tabeli. Crveno-beli su nastavili svoju fantastičnu seriju od 11 trijumfa u nizu.\nTrener košarkaša Crvene zvezde Vlada Vukoičić rekao je da crveno-beli nemaju imperativ pobede u meču petog kola H grupe Evrokupa protiv Orleana, ali da će uprkos tome pokušati da zabeleže dobar rezultat u Francuskoj i nastave seriju bez poraza.\nTepić i Bogdanović slavili sa Kahasolom, treći poraz Orleana\nPrvi meč 4. kola Evrokupa u grupi H odigrali su Kahasol i Orlean, a slavio je španski tim rezultatom 84:78.\nPosle pobede nad Orleanom od 93:73 na startu Evrokupa, trener košarkaša Crvene zvezde Diva Vlada Vukoičić nije želeo da posebno hvali Majkla Skota koji je uz šut iz igre 11/12 bio najefikasniji igrač susreta sa 22 postignuta poena za 28 minuta na parketu.\nNavijači Crvene zvezde će u sredu od 19:15 u hali Pionir po prvi put ove sezone bodriti košarkaše Crvene zvezde u jednom takmičarskom meču jer i dalje bojkotuju nastupe u regionalnoj, Jadranskoj ligi, a za nastup u Evrokupu protiv francuskog Orleana najavljuju spektakl u hramu košarke kome će prethoditi masovna šetnja beogradskim ulicama.


BRISEL – Evropski parlament je ogromnom većinom od 503 glasa „za“ usvojio Rezoluciju o Srbiji, kojom se konstatuje napredak zemlje na putu pristupanja EU.\nRezolucijom se ukazuje na potrebu jačanja reformi posebno u oblasti vladavine prava, a\nSrbija je i ove godne najviše pohvala dobila na račn sprovedenih ekonomskih reformi, jačanja privrednog rasta i makroekonomske stabilnosti.\nNaviše pažnje i ovoga puta Evropski parlament dao je oblasti vladavine prva u Srbiji uz konstatciju da je napredak u toj oblasti ključan za celeokuni napredak Srbije ka članstvu u EU.\nNaglašava se važnost ubrznja ”nove faze dijaloga” koja se se odnosi na sveobuhvatnu normalizaciju odnosa Srbije i Kosova kroz ”definisani pravno obavezujući sporazum”, a od Evropske službe za spoljne poslove traži se ocenjivanje rada obe strane u procesu ispunjavanja obaveza.\nRezolucija o Srbiji ove godine ima istovetan deo teksta kao i Rezolucija o Kosovu u kome se naglašava se ”multietničku prioroda i Kosova i Srbije” kao i činjenicu da ”etnički homogene države ne bi trebalo da budu cilj u regionu”.\n”Podržava se dijalog kome posreduje EU kao okvir za postizanje sveobuhvatnog dogovora između Srbije i Kosova. Samatra se da svaki sporazum može biti prihvatljiv samo ako je obostrano usaglašen, uzima u obzir ukupnu stabilnost regiona i međunarodno pravo”, stoji u testu obe Rezolucije.\nI ove godine Evropski parlament pozvao je Srbiju da više usklađuje svoju spoljnu i bezbednosnu politiku sa politikom EU ”uključujuči i politiku prema Rusiji”.\nIzvestilac Evropskog paralmenta za Srbiju Dejvid Mekalister je povodom usvajnja Rezolucije o Srbijji poručio da je zemlja na predovala na svom evropskom putu i da postoji široka podrška među evropskim parlamentarnim grupama za put Srbije ka članstvu u Uniji.\n”Srbija će se pridružiti EU kada bude spremna, nadam se pre nego kasnije. Ta spremnost zavisi od nastavka reformi i nastavka politike dobrosusedskih odnosa i pomirenja iako razumem da nije lak trenutka u odnosima Beograda i Prištine zbog odluka donetih od strene Prištine”, poručio je Meklaister.\nUčestvujući u debati koja je prethodila usvajanju Rezolucije o Srbiji evropski komesar za pregovore o pristupanju Johane Han takođe je označio rešavanje koosvskog pitanja i vladavinu prvava kao ključne na EU putu Srbije.\n”Srbija je usvojila važne mere u oblasti vladavine prva i sprovela neophodne institucionalne refome. Ipak kašnjenja se gomilaju u mnogim oblastima, a konkretne rezulatate je teško prikazati”, ocenio je Johanes Han.\nOn je pozvao na jači napredak u oblasti reforme pravosuđa, u borbi protiv korupcije, kao i u zaštiti fundamentalnih prava, uključujući i medijske slobode. Evropski komesar je ocenio da je EU najznačajniji partner Srbije i pozvao vlasti u zemlji da građanima jasnije predstave evropske vrednosti kao i dobrobiti i obaveze koje proističu iz članstva u EU. Rezolucije Evropskog parlamenta nemaju obavezujući karakter ,ali služe ako važne političke smernice zemljama koje se nalaze na putu evrointegracija kao i zemljama članicama EU.


Novo spajanje porodice u 2021. godini | AzilSrbija\nPočetna / AKTUELNO / NAJNOVIJE / Novo spajanje porodice u 2021. godini\n27.04.2021. Beograd, Kancelarija za azil Republike Srbije donela je u 2021. godine novo rešenje o spajanju porodice. Za razliku od slučaja spajanja porodice iz Avganistana od prošle godine, kada je u Srbiju došlo šestoro članova porodice državljanina Avganistana, ovaj put nije bilo prelazaka granice, već se radi o novorođenom detetu Libijske porodice. Libijska porodica je u Republici Srbiji dobila supsidijarnu zaštitu 2018. godine, a 2021. godine im se rodilo dete u Srbiji koje je, u skladu sa načelom jedinstva porodice i pravom na spajanje porodice iz Zakona o azilu i privremenoj zaštiti, dobilo isti status u Republici Srbiji kao i njegovi roditelji, odnosno supsidijarnu zaštitu.\nSledeće Izveštaj o “Push backovima“ na severnim granicama Srbije u 2020.


Članovi Predsjedništva BiH sa čelnicima OHR-a\nNaslovnica Bosna i Hercegovina Članovi Predsjedništva BiH sa čelnicima OHR-a\nBiH – Bosna i Hercegovina namjerava početkom naredne godine podnijeti zahtjev za punopravno članstvo u Evropskoj uniji rečeno je tokom današnjeg susreta predsjedavajućeg i članova Predsjedništva BiH Dragana Čovića, Bakira Izetbegovića, i Mladena Ivanića sa Valentinom Inzkom, visokim predstavnikom u BiH i njegovim zamjenikom Bruceom Bertonom, koji je ujedno i supervizor za Brčko distrikt.\n“Na sastanku su dominirale teme vezane za političko-ekonomsku situaciju u BiH, a razmijenjna su i mišljenja o aktivnostima vezanim za ispunjavanje uslova za integraciju BiH u EU i NATO. U tom kontekstu rečeno je da BiH ima namjeru podnijeti zahtjev za punopravni članstvo u EU početkom 2016. godine”, saopšteno je, između ostalog, iz Predsjedništva BiH.\nNavedeno je kako su članovi Predsjedništva BiH ponovili stav da su se usaglasili u donošenju odluka u interesu napretka BiH i za ispunjavanje uslova za predaju zahtjeva za članstvo BiH u EU. Konstatovano je i da postoji jasno opredjeljenje Predsjedništva BiH da se radi na unapređenju političko-ekonomske situacije u zemlji.\n“Inzko i njegov bliski saradnik Berton ponovili su da međunarodna zajednica podržana napredak BiH i jačanje funkcionalnosti državnih institucija, a sve u interesu integracije BiH u EU i NATO”, navedeno je iz Službe za odnose s javnošću Predsjedništva BiH.\nČlanovi Predsjedništva BiH novoimenovanom prvom zamjeniku visokog predstavnika i supervizoru za Brčko distrikt Bruceu Bertonu poželjeli uspjeh u obavljanju posla.


Izvor: B92, 08.Dec.2019, 10:57\nMeksiko Siti -- Četiri osobe su poginule, a dve ranjene u pucnjavi u blizini meksičke nacionalne palate, predsedničke rezidencije u istorijskom centru glavnog grada.\nMeksički predsednik Andres Manuel Lopez Obrador nije bio u blizini, jer je u subotu otputovao na jugoistok Meksika.\nKako prenosi Rojters, policija glavnog grada Meksiko Sitija saopštila je da su prvi izveštaji pokazali da je naoružani muškarac ušao u zgradu u maloj ulici u blizini palate, koju svakodnevno >> Pročitaj celu vest na sajtu B92 << koriste vladino osoblje i novinari.\nNakon što su ga dve osobe u zgradi zaustavile, muškarac je izvadio pištolj i pucao, a kada je policija stigla zatekli su četvoro ljudi s prostrelnim ranama kako leže u dvorištu zgrade i potom pucali u napadača.\nLekarske ekipe zatekle su napadača mrtvog, zajedno sa još dve osobe, a jedna od tri osobe koje su povređene preminula je na putu do bolnice.\nViše od 100 policajaca brzo je stiglo i opkolilo ulice oko palate.\nRadio 021: Napadač ubio tri osobe kod predsedničke rezidencije u Meksiko Sitiju


Investicije će stići sa Istoka - Sputnjik Srbija\nInvesticije će stići sa Istoka\n17:05 14.04.2015 (osveženo 16:19 05.10.2015) Preuzmite kraći link\nRusija je od danas jedan od osnivača Azijske banke infrastrukturnih investicija (ABII).\nNova finansijska organizacija sa osnivačkim kapitalom od 100 milijardi dolara i početnim od 50 milijardi dolara formirana je na inicijativu Kine. Njena glavna kancelarija biće u Pekingu i prema ranijim najavama banka bi trebalo da proradi do kraja godine.\nOdluku o pridruživanju ABII doneo je predsednik Rusije Vladimir Putin krajem marta. Zahteve za učešće u formiranju banke predale su 52 države,a njih je 46 dobilo status suosnivača.\nKako smatra ministar finansija Rusije Anton Siluanov, učešće u ABII otvoriće dodatne mogućnosti za razvoj ruske ekonomije, tim pre što se značajni deo teritorije zemlje nalazi u Aziji, regionu na koji je usmerena delatnost banke.\n"Naša zemlja je vrlo velika. Znači, veoma nam je potrebna izgradnja puteva, mostova, železničkih pruga — između ostalog brzih železničkih magistrala, linija električnih vodova. Svi ovi infrastrukturni projekti mogu da zainteresuju biznis. To će biti dobra, stabilna ulaganja, mada na dugotrajnu perspektivu", rekao je Siluanov za Sputnjik.\nProfesor Feng Šaolej, koji se nalazi na čelu Instituta za međunarodna istraživanja u Šangaju smatra da će učešće u ABII pomoći Rusiji da privuče investicije u regione Istočnog Sibira i Dalekog Istoka, čiji razvoj je proglašen za državni prioritet. Kako tvrdi kineski politikolog, saradnja Rusije i Kine u okviru nove finansijske strukture koristiće i samoj banci.\n"Pridruživanje Rusije ABII nov je i važan korak u razvoju rusko-kineske saradnje. To ne samo da će ojačati uzajamno poverenje između dve partnerske zemlje, već će i pomeriti horizonte njihove saradnje zahvaljujući uključivanju trećih zemalja. Učešće tako ugledne zemlje kao što je Rusija u ABII doprineće njenoj uspešnoj delatnosti, stimulisanju razvoja investicione saradnje u čitavom regionu Pacifičkog prstena", izjavo je profesor Šaolej.\nAkcenat na finansiranje upravo infrastrukturnih projekata razlikovaće novu međunarodnu strukturu od već postojećih, na primer od Svetske razvojne banke i Azijske razvojne banke. Potrebe za finansiranjem razvojnih projekata velike su u čitavom svetu. Pri tome mnogi infrastukturni projekti zahtevaju mnogo kapitala. to znači, tvrde eksperti, ekonomski zasnovana konkurecniaj između multilateralnih razvojnih banaka se ne pojavljuje čak ni kada se pojave takvi snažni faktori kao ABII i Razvojna banka BRIKS.\nKonačan spisak zemalja koje će biti suosnivači ABII biće objavljen sutra. Ipak već sada se zna da su dve snažne svetske ekonomije, SAD i Japan, odabrale da ostanu po strani od projekta koji je inicirala Kina. U stavu koji su zauzele vidi se više politike, nego ekonomske svrsishodnosti.\nAzijska banka za infrastrukturne investicije, Peking


MINISTAR SELAKOVIĆ NA SASTANKU SA STEFANOM SANINOM I VENSANOM DEŽEROM\nStrateški, sistematski i transparentan pristup, jedini je pravi put ka rešavanju problema sa kojima se srpsko pravosuđe suočava već duži niz decenija, istakao je ministar Nikola Selaković tokom sastanka sa generalnim direktorom Direkcije za proširenje EU Stefanom Saninom i šefom delegacije Evropske unije u Srbiji Vensanom Dežerom, koji je održan kasno juče.\nNa sastanku, prezentovani su rezultati rada tokom prvih sto dana nove Vlade Srbije, kao i naredni koraci Ministarstva pravde i državne uprave.\nMinistar Selaković predstavio je predloge radnih grupa za izmene i dopune više od deset pravosudnih zakona. Posaban akcenat stavljen je na radnu grupu koja je radila na nacrtu predloga Zakona o područjima i sedištima sudova i tužilaštava, koja je za zadatak imala da donese jasne i objektivne kriterijume, koji će pokazati u kojim mestima u Srbiji je potrebno vratiti osnovni sud. On je ocenio da bez nove mreže sudova nije moguća pravilna integracija vraćenih neizabranih sudija i tužilaca u pravosudni sistem i da se postojeća mreža sudova pokazala kao izuzetno neefikasna i neracionalna.\nSelaković je istakao da je započet rad na izradi tri strategije - za reformu pravosuđa, borbu protiv organizovanog kriminala i korupcije, kao i za reformu javne uprave. "Posebno moramo voditi računa da strategije budu sprovodive i da se mogu implementirati, kao i kakve su njihove finansijske implikacije", rekao je ministar Selaković.\nGospodin Sanino i gospodin Dežer istakli su zadovoljstvo dosadašnjim radom Ministarstva pravde i dražavne uprave, posebno podržavajući sistemski pristup pri sprovođenju neophodnih mera kako bi se ispravile negativne posledice reforme pravosuđa iz 2009. godine. Oni su posebno naglasili značaj borbe protiv korupcije i kriminaka, ističući da je potrebna jaka saradnja među državnim organima, kao i jasna institucionalna podela nadležnosti u toj borbi.


Br. dela: 42K1268\nDimenzije (mm - V x Š x D): 1156 x 621 x 574 mm\nTežina: 54.43 kg\nFinišer sa heftalicom i bušačem sa više položaja ima 2 police za poštu (svaka do 125 listova), standardnu izlaznu policu (do 600 listova) i policu za heftanje (do 1100 listova). Korišćenje finišera zahteva da multifunkcijski štampač ima 2 fioke za papir za 550 listova postavljene na pokretnu bazu.\nPolica za heftanje podržava do 1100 listova običnog specijalnog papira, od 16 do 24 funti (od 60 do 90 g/m2) za veličine A4, A5 (uvlači se duga ivica), Executive, Folio, JIS B5, Letter, Legal i Oficio. Heftanje do 22 skupa od najviše 50 listova papira je podržano za heftanje na 1 ili 2 mesta (duga ivica).\nKorišćenje ovog finišera zahteva da multifunkcijski štampač ima 2 dodatne fioke za 550 listova (za ukupno 3 fioke za 550 listova)


Napad na ekstremiste u delti Nila i Kairu: Devet mrtvih, devet uhapšenih - Sputnjik Srbija\n22:49 24.12.2017 Preuzmite kraći link\nEgipatske snage bezbednosti danas su usmrtile devet ekstremista u pucnjavi u provinciji Šarkija u delti reke Nil, saopštilo je Ministarstvo unutrašnjih poslova te zemlje.\nKako se navodi u saopštenju, snage bezbednosti su dobile informaciju da ekstremisti koriste farmu u Šarkiji kao sklonište i da tu treniraju da koriste oružje za izvođenje napada u pokrajini Severni Sinaj.\nKako prenosi Rojters, dalje se navodi da su njihovi napadi rezultirali smrću velikog broja vojnih i policijskih pripadnika.\n„Prilikom racije na farmi, snage bezbednosti iznenadili su meci usmereni ka njima, koji su izbegnuti, rezultirajući ubijanjem devetoro“, navodi se u saopštenju.\nKako je navedeno, još uvek se radi na utvrđivanju identiteta osumnjičenih, a na farmi je pronađeno oružje i municija.\nMinistarstvo je u saopštenju dodalo i da je u odvojenoj raciji u Kairu na „sklonište terorista“, policija danas uhapsila još devet ekstremista.\nUhapšeni su svi povezani sa protivzakonitom islamističkom organizacijom Muslimanska braća.\nSnage bezbednosti bore se sa islamskim ekstremistima u većinski pustinjskom regionu od 2013. godine, a ekstremisti su tu usmrtili na stotine policajaca i vojnika.\nPredsednik Egipta Abdel Fatah el Sisi naredio je oružanim snagama da zaustave pobune u roku od tri meseca nakon napada na džamiju na severnom Sinaju prošlog meseca u kojem je poginulo više od 300 ljudi i koji se vodi kao najgori teroristički napad u modernoj istoriji te zemlje.


6 najboljih hotela u blizini: Gabriel City Park, Portland, SAD - Booking.com\nHoteli i smeštajni objekti u blizini znamenitosti Gabriel City Park, Portland (Sjedinjene Američke Države)\nTražite smeštaj blizu znamenitosti Gabriel City Park?\nHoteli koje vam preporučujemo blizu znamenitosti Gabriel City Park\nSouthwest Portland, Portland (2,5 km od destinacije Gabriel City Park)\nAladdin Inn and Suites 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nSouthwest Portland, Portland (1,7 km od destinacije Gabriel City Park)\nComfort Suites Portland Southwest Hotel sa 3 zvezdice\nSouthwest Portland, Portland (3,7 km od destinacije Gabriel City Park)\nDarcy. Sjedinjene Američke Države\nSouthwest Portland, Portland (2,4 km od destinacije Gabriel City Park)\nHyatt House Portland / Downtown Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nPortland - Centar, Portland (5,2 km od destinacije Gabriel City Park)\nRiver's Edge Hotel & Spa Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nSouthwest Portland, Portland (4,1 km od destinacije Gabriel City Park)\nViše objekata u blizini Gabriel City Park


Vila: S ranijom vakcinacijom izbegle bi se hiljade žrtava\nTanjug 9. aprila 2021. 11:21\nRIM – Zahvaljujući vakcinaciji protiv kovida19 u Italiji je u prva dva meseca ove godine izbegnuto 4.000 smrtnih slučajeva, a da je masovna imunizacija počela ranije čak 12 hiljada žrtava bi bilo spašeno, tvrdi profesor Mateo Vila, piše list “Hafington Post”.\nItalija je jedina zemlja Evropske Unije u kojoj je na početku ove godine uprkos vakcinaciji porastao broj žrtava od kovida19, sa 38 na milion stanovnika u februaru, na 43 preminula na milion stanovnika u martu.\nTakođe, odlaganje potpunog zatvaranja u vreme drugog i trećeg vala pondemije prouzrokovalo je porast žrtava kovida19, tvrdi Vila.\n“Italija je prošle godine prva u Evropi uvela totalni karantin, a u oktobru i novembre ove godine, kada je epidemiološka situacija bila veoma teška, sa prosečno 350 žrtava dnevno, odugovlačilo se sa zatvaranjem. Trebalo je zatvoriti sve, bolje jednu sedmicu pre, nego kasnije, jer u svakoj sedmici eksponencijalnog širenja virusa, broj žrtava se udvostruči”, tvrdi profesor.\nPo njegovoj oceni sa širenjem vakcinacije sve manje će biti i zatvaranja, to jest potrebe za karantinom, ali za sada važno je uvesti ograničenja odmah i bez odlaganja, čim brojevi pokažu da se kovid19 ponovo širi.


U Kruševcu održana konferencija posvećena obuci i zapošljavanju mladih : Inkluzija\nU Kruševcu održana konferencija posvećena obuci i zapošljavanju mladih\nUčesnici i učesnice konferencije „Evropa za mlade”, koja je održana u Kruševcu krajem februara, diskutovali su o prilikama za zapošljavanje mladih, kao i o obukama u okviru različitih programa i projekata nacionalne i međunarodne mobilnosti i saradnje.\nKonferencija koju je organizovao Edukativni centar Kruševac okupila je predstavnike/ce Mreže mladih Jugoistočne Evrope, DELI centra iz Niša, Beogradske otvrorene škole, kruševačke filijale Nacionalne službe za zapošljavanje, Agencije za regionalni razvoj Rasinskog okruga, kao i javnog, civilnog i biznis sektora iz Kruševca, Obrenovca, Vrnjačke Banje, Paraćina i drugih gradova i opština u Srbiji.\nUčesnici/e iz različitih sektora govorili su o položaju mladih i podsticajnim merama za unapređenje njihove zapošljivosti u lokalnim zajednicama iz kojih dolaze, a o ovoj temi se razgovaralo i u kontekstu evrointegracija Srbije. Prisutni su detaljnije informisani i o mogućnostima i prilikama za sticanje novih znanja i veština koje se mladima pružaju kroz učešće u različitim programima obrazovne mobilnosti, kao što su treninzi, kursevi, omladinske razmene i slično.\nKroz razmenu iskustava, na konferenciji su stvoreni uslovi za umrežavanje i buduću saradnju, a predstavljeni su i neki od alternativnih modela finansiranja, odnosno prikupljanja sredstava za realizaciju ideja i projekata u zajednici.\nAutorka: Milica Branković, izvor: mediareform.rs


Specijalna edicija - Renault Megane Akaju - Auto Republika\nBiće dostupan (nažalost) samo u „rodnoj“ Francuskoj.\nRenault Megane Akaju je nova specijalna edicija popularnog modela, koja startuje sa Intens paketom a zatim dobija obimnu listu dodatne opreme koja donosi premijum pozicioniranje. Akaju Megane će biti dostupan ograničen vremenski period. Dolazi sa Grand Tour naplacima od 19 cola, dodatno zatamnjenim zadnjim staklima, kao i „Akaju“ oznakama, da bi se u svakom momentu dalo do znanja da ovo nije obični Megane.\nUlazak u kabinski prostor donosi vrhunski doživljaj. Sedišta poseduju funkcije grejanja i masaže, a da bi se dodatno distancirao od „obične“ sabraće, Renault je specijalnu ediciju opremio Black and Club Brown kožom sa odgovarajućim trimom panela vrata u aluminijumu. U listu standardne opreme su uključene vrhunske komponente u Renaultovom portfoliju, poput 8,7-inčnog R-Link 2 info-zabavnog sistema, Bose audio uređaja, dok za dodatnu sumu može da se dobiju elektropokretani panoramski krov, adaptivni tempomat i Easy Parking paket.\nKupci u Francuskoj mogu da dobiju Renault Megane Akaju sa poznatim TCe motorom sa 130 ks ili štedljvim dCi dizelima sa 110 i 130 konja. Najjeftinija verzija startuje od 27.600 evra i penje se do 31.400 evra. Uz navedene opcione komponente, cena se penje do 33.000 evropskih novčanica.\nSasvim je moguće da je Akaju specijalna edicija prethodnica luksuznog Initiale Paris modela, koji je stalan u ponudi, a ide uz Cliio, Captur, Talisman, Koleos i nedavno Scenic & Grand Scenic tandem. Ipak, što se Meganeove proizvodne linije tiče, neprikosnovena perjanica je RS, koji će se predstaviti na IAA u Frankfurtu.\ntagovi: akaju izdvojeno megane renault specijalna edicija\nprethodni Seat traži pomoć javnosti za odabir naziva za novi SUV srednje veličine\nsledeći Peugeot stavlja performantni program "na čekanje"\nNovi megan izgleda otmeno, ima udobna i velika prednja sedišta kao niko u klasi.\nMislim da su cene automobila u Francuskoj znatno veće nedo kod nas, pa ove naveden za Megane Akaju, izgledaju neralno visoko.\nDa, sedišta (oblikom i materijalom) koja nudi megan već u paketu intens, nema niko u toj klasi i za te pare.


“MIRACOLO STELLA ROSA” Svetski mediji o podvigu Zvezde, a Hrvati o probuđenom srpskom inatu\nSvi vodeći svetski mediji posvetili su veliki prostor istorijskim uspehu fudbalera Crvene zvezde i plasmanu u Ligu šampiona.\nNaslov u čuvenoj italijanskoj “Gazeti delo Sport” je “Miracolo Stella Rosa” (Čudesna Crvena zvezda), dok španska “Marka” ilustruje sliku žreba sa kuglicom Zvezde u četvrtom šeširu za žreb u društvu velikana poput Real Madrida, Barselone, Bajerna...\n- Zvezda je nastavila proklestvo Salcburga epskim povratkom za dva minuta. Neverovatno, ali istinito - piše “Marka”.\nFrancuski “Lekip” govori o partiji fudbalera sa francuskim pasošem Mohameda El Fardua Bena i dva gola koje je dao za prolaz, a britanski “Skaj Sport da se šampion Evrope iz 1991. godine vratio na veliku scenu.\nŠto se tiče regiona, hrvatski “Indeks” veliki prostor dao je uspehu Zvezde, prenosi i izjave aktera meča u Salcburgu, ali i atmosferu sa tribina, uz naslov “Zvezda u Ligi šampiona: Gubila 2:0, pa za dva minuta prošla”, aludirajući to što je Mohamed El Fardu Ben postigao dva pogotka u rasponu od samo 77 sekundi na asistencije Miloša Degeneka.\nHEROJI SU SLETELI Fudbaleri Crvene zvezde došli u Beograd, navijači na aerodromu ih ŽELJNO IŠČEKUJU\n"Indeks" donosi i priču o Milošu Degeneku kao čoveku koji je odveo Zvezdu u Ligu šampiona, pod naslovom "Iz Knina smo pobegli na traktoru, živeli smo kao psi", dok je svi tamošnji mediji potenciraju start Pongarčića na Pavkova kao prelomni momenat utakmice i prenose reči fudbalera Zvezde da "im je prljavi Hrvat probudio srpski inat".\n“Večernji listi” govori o “ludoj utakmici” i iznenađenju koje su crveno-beli priredili u Austriji nakon dva gola zaostatka.\nCrnogorske “Vijesti” donose naslov “Zvezda za dva minuta do Lige šampiona”, a kao jedan od ključnih trenutaka opisuje potez Nenada Krstičića i sukob sa Marinom Pongrančićem posle starta nad Milanom Pavkovim koji je trgao ekipu.\nUspeh je ođeknuo i do Australije u kojoj lokalni “Sidnej Herald” piše o jednom od junaka Degeneku, tamošnjem reprezentativcu, da je imao veliku ulogu u eliminaciji Salcburga.\nEUFORIJA KOJU NISTE MOGLI DA VIDITE NA TELEVIZIJI Ovako je bilo u svlačionici Zvezde /FOTO/\nLogično, tužne naslove ističu mediji u Austriji sa naglaskom na to što Salcburg ni 11. put nije uspeo da izbori mesto među 32 najbolja tima na Starom kontinentu. Tako “Kronen Cajtung” konstatuje da je drama pripala Crvenoj zvezdi i da je Ben za samo 77 sekundi uništio Salcburgov san o premijernom mestu u Ligi šampiona.\n“Kurijer” navodi da je najmanje 8.000 srpskih navijača na Red Bul areni proslavilo plasman u elitno takmičenje.\n- Teško će se Salcburg oporaviti od ovakvog udara - zaključuju Austrijanci.


Održana prva Fitness Experience sportska konvencija u Novom Sadu\nNovi Sad, 21. Maj 2012. PR Objave: Saopštenje -\nSportska konvencija Fitness Experience održana je 19. maja, prvi put u Novom Sadu za sve ljubitelje sporta i fitnesa. Kao jedan od sponzora, uključila se i kompanija MaxBet, a inicijator za pružanje podrške ovom događaju je Saša Marčeta, osnivač kompanije.\nManifestacija Fitness Experience obuhvata razne stilove grupnih treninga, edukacija i workshopova. Cilj organizatora je da ovo postane tradicionalni događaj, jedini te vrste u Novom Sadu. Odziv vežbača bio je veliki, što garantuje da će ovaj događaj postajati vremenom sve popularniji. Velika prednost je učešće i domaćih i stranih instruktora koji su došli da zajedno podele svoje znanje i veštine.\nFitness centar Flex, koji sarađuje sa kompanijom MaxBet, imao je i svoje predstavnike na ovom događaju. Kao jedini fitnes centar koji ima Les Mills programe, nastupio je sa dva Les Mills programa, BodyBalance i BodyCombat. Gosti vežbači uživali su u vežbanju, druženju i prijatnoj atmosferi, a imali su i mogućnost da se upoznaju sa svetski poznatim instruktorima koji su delili savete o pravilnom izvođenju vežbi tokom treninga.\nKompanija MaxBet često je u ulozi sponzora kada je povod sport, zdravlje, treniranje, kao i kada su u pitanju sportski talenti. Više puta se iz MaxBet-a naglašavao značaj promovisanja sporta i fitnesa, kao prioritet društveno odgovorne kompanije.\nsaša marčeta, maxbet, sportska konvencija\nq: 19 - t: 0.04570 sec


Predsednik Kosova Hašim Tači rekao je da je Kosovo potpuno zasluženo dobilo zeleno svetlo za viznu liberalizaciju od strane Evropske komisije, jer je ispunilo sve kriterijume za to. On je na vanrednoj konferenciji rekao da će do kraja godine biti potisan pravno obavezujući sporazum između, kako je kazao dve države Kosova i Srbije, i istakao da Srbija treba formalno da prizna Kosovo. Tači je izrazio i zabrinutost što ni nakon šest meseci od ubistva Olivera Ivanovića taj slučaj nije rasvetljen.\n„Ocena Evropske komisije da je Kosovo uspešno ispunilo sve kriterijume za ukidanje viza građanima Kosova je najbolji dokaz da su institucije Kosova efikasne i odlučne u uspostavljaju demokratskog reda, transparentnosti i nastavka reformi“, rekao je predsednik Kosova Hašim Tači.\n„To nije poklon Evropske unije Kosovu, nije nam dato na poklon. To je uspeh, to je zasluga svih ljudi na Kosovu, svih institucija, svih vlada i svih kategorija društva na Kosovu“, kazao je Tači.\nPredsednik Kosova Hašim Tači ponovio je na konferenciji za novinare da je jučerašnja runda dijaloga sa predsednikom Srbije u Briselu bila, kako je kazao nikad kraća i nikad teža.\n„Nije lako razgovarati sa predsednikom Vučićem koji još uvek misli da je Kosovo deo Srbije. To je jedan san - srpski san. Nije lako da se razgovara sa predsednikom Srbije koji još uvek misli da je na primer Kačanik srce Srbije“, kazao je predsednik Kosova.\nTači je rekao i da pored velikih poteškoća i razlika u stavovima predstavnika Srbije i Kosova još uvek postoji volja da se postigne dogovor. On je naglasio da je stav Kosova jasan, a to je da konačan sporazum treba da bude sklopljen između dve suverene države i da on neće imati smisla ukoliko bude privremen.\n„Još uvek postoji volja da se nastavi ovaj proces i u narednim mesecima, koliko je ostalo do kraja godine, da se postigne konačan istorijski sporazum o normalizaciji odnosa, mira i recipročnog priznanja između Kosova i Srbije“, poručio je predsednik Kosova\nNa pitanje novinara zašto ni posle šest meseci nije rasvetljeno ubistvo Olivera Ivanovića i koliko su institucije blizu da reše ovaj slučaj predsednik Kosova je kazao da je optimista po ovom pitanju.\n“Zabrinuti smo što još uvek nisu u potpunosti identifikovani organizatori i izvršioci ubistva gospodina Ivanovića. Znam da naše institucije, u saradnji sa međunarodnim, aktivno rade. Znam da je bilo i kontakata sa institucijama u Srbiji. Vlast na Kosovu je odvojena, ali ja sam optimista da će pravosudne institucije u bliskoj budućnosti izaći sa opipljivim rezultatima istrage i jasnim zaključcima”, rekao je Tači.\nPredsednik Kosova Hašim Tači rekao je mesec dana nakon ubistva Olivera Ivanovića da će taj slučaj biti rasvetljen i da će istina o tome nekoga boleti. On i na današnjoj konferenciji nije precizirao koga će boleti istina u vezi sa tim ubistvom.


Pružni prelaz Stara Pazova – Golubinci je zatvoren\n25. januara 2021. - 18:46\nPružni prelaz Stara Pazova – Golubinci je zatvoren za drumski saobraćaj zbog izgradnje nadvožnjaka u ulici Ćirila i Metodija u Staroj Pazovi.\nPrema obaveštenju „Infrastruktura železnice Srbije“, izvođač radova je kineska kompanija, koja je obezbedila sve potrebne uslove za početak izmene režima saobraćaja uključujući i postavljanje privremene saobraćajne signalizacije, a drumѕki saobraćaj se preusmerava preko Inđije.\n„Infrastrukture železnice Srbije“ su za rekonstrukciju svakog pružnog prelaza na čitavoj deonici rekonstrukcije pruge napravili projekte obilaska radova na osnovu postojećih saobraćajnica i za iste dobili saglasnost od JP „Putevi Srbije“.\nPrema navedenom projektu u narednih nešto više od pet meseci razdaljina između Stare Pazove i Golubinaca će umesto 7,5 kilometara iznositi 19 kilometara i vreme prelaska ove distance se sa dosadašnjih 8 minuta povećava na 20 minuta, ako se ide kolima ili autobusom.\nKako bi stanovništu i privredi dodatno pomogla tokom izgradnje nadvožnjaka, lokalna samouprava će letnji put u dužini od skoro 5 kilometara koji prolazi kroz atar blizu radova nasuti kamenom i grebanim asfaltom.\nTa alternativna saobraćajnica počinje skretanjem u desno kada se ide iz Golubinaca na nekih pola kilometra od radova, prolazi kroz atar i izlazi kod nadvožnjaka na putu Stara Pazova – Vojka.\nPrethodni tekst„Zimska kampanja” dobrovoljnog davalaštva krvi\nSledeći tekstVremeplov, 26.januar


Premijer Kosova Hašim Tači kaže da je rukovanje s bivšim predsjednikom Srbije Borisom Tadićem bilo "premalo i prekasno", jer Tadić to nije učinio kao predsjednik.\nU intervjuu za hrvatski nedeljnik "Globus", Tači je kazao da je lider DS "dva puna mandata bio predsjednik Srbije" i da "nijednom nije pokazao želju niti skupio hrabrost da se istorijski rukuje s predstavnicima Kosova", a da je na to pristao na Croatia samitu u Dubrovniku, "ali ne više kao predsednik države".\n"Led se mora probiti baš na institucionalnom nivou u kontekstu međudržavnih kontakata i saradnje između legitimno izabranih predsjednika dviju suverenih država, a takvu je vrstu komunikcije Tadić uporno odbijao tokom svojih predsjedničkih godina. Zato je dubrovačko rukovanje bilo premalo i prekasno", rekao je Tači.\nPo njegovom mišljenju, pretjerane su ocjene da je to rukovanje bilo istorijsko, ali je - kako je kazao - "važan, iako simbolički, signal spremnosti vlade u Prištini za dobrosusjedske odnose sa Srbijom i za regionanu saradnju dvije države na putu ka evropskim integracijama".\nTači je dodao da su predstavnici Kosova "uvjek spremni na svaki dijalog koji bi ubrzao i olakšao prihvatanje nove političke realnosti u regionu s Kosovom kao međunarodno priznatom državom".\nIstičući da je vlada u Prištini spremna za nastavak dijaloga s Beogradom, on je dodao da je Prištini kao sagovornik prihvatljiv "ko god bio na vlasti u Srbiji".


Stručnjaci iz Vojvodine posetili austrijski nacionalni park | Vojvodinasume\nModel zaštite ritskih staništa\nU okviru projekta ‘Održivi ruralni turizam kao način poboljšanja upravljanja prirodom u srednjem Podunavlju’ koji vodi Dunavsko-karpatski program Svetskog fonda za prirodu (WWF-DCP), kao i promocije zaštite prirode i ekoturizma u Vojvodini, od 15. do 17. maja je bila organizovana poseta vojvođanskih stručnjaka koji se bave zaštitom prirode nacionalnom parku “Dnauauen” u Austriji. Miljan Velojić i Elizabeta Stanić Vojnić-Hajduk iz JP “Vojvodinašume” koje upravlja prostorima rezervata “Gornje Podunavlje”, Biljana Panjković i Duška Dimović iz Zavoda za zaštitu prirode Srbije, Slobodan Puzović – zamenik pokrajinskog sekretara za zaštitu životne sredine i održivi razvoj i Aleksandar Forgić iz Bačkog Monoštora, imali su prilike da se upoznaju sa načinima funkcionisanja ovog prirodnog dobra. Domaćini, direktor Karl Manzano i načelnik Odseka za upravljanje staništima i naučna istraživanja Khristijan Baumgartner su u okviru trodnevnog boravka predstavili nacionalni park i do detalja gostima preneli iskustva o načinima njegove organizacije.\nNacionalni park “Donauauen” je, po rečima Manzana, nastao posle neuobičajenog masovnog protesta u zimu 1984. godine, kada je gotovo 3.000 ljudi okupiralo poplavne šume kod Hainburga protestvujući zbog projekta izgradnje brane, hidrocentrale i akumulacionog jezera na poslednjem slobodnotekućem delu toka Dunava u Austriji, od Beča do Bratislave. Ovaj jedinstveni događaj je inicirao zaštitu celog ekosistema, koji je za nacionalni park na površini nešto manjoj od 10.000 ha proglašen 1996. godine. I današnja glavna uloga ovog prirodnog dobra je zaštita poplavnih šuma i livada i omogućavanje uživanja u prirodi za preko million posetilaca godišnje. Specifičnost ovog nacionalnog parka je stalno ulaganje u projekte obnavljanja narušenih ekosistema, posebno putem spajanja nekadašnjih rukavaca Dunava sa rekom. Nacionalni park tako ponovo želi obnoviti dinamiku jedinstvenog poplavnog staništa, ali i biti primer za ostala zaštićena dobra koja se nalaze u Podunavlju. Manzano je istakao da je ove godine, kada nacionalni park slavi 10 godina postojanja, želja da se uspostave partnerstva i sa upravljačima ostalih nacionalnih parkova i rezervata u srednjem Podunavlju posebno naglašena i da spremnost za nju postoji.\nGosti iz Srbije su se uverili sa koliko kreativnosti je moguće osmisliti zaštitu jednog vrednog prirodnog dobra, učiniti ga otvorenim za posetioce i prijateljskim za stanovnike na njegovom obodu. Posebno je bilo poučno upoznati se sa načinom obnavljanja šumskih i vodenih ekosistema i uređenjem infrastrukture za posetioce. David Reeder, lider projekta, ističe da organizatori očekuju da će poseta biti korisna za upravljače rezervata u Vojvodini, posebno velikih poplavnih područja: Gornjeg Podunavlja, Koviljsko-petrovaradinskig rita i Obedske bare. David Reeder kaže da je jedan od osnovnih ciljeva ovog projekta pruženje pomoći upravljačima zaštićenih prirodnih dobara u srednjem Podunavlju, posebno upravljaču Specijalnog rezervata prirode “Gornje Podunavlje”, u sprovođenju efikasnih mera zaštite vrednog područja koje im je povereno na upravljanje. “Prekogranična saradnja, koju realizacojom ovog projekta podstičemo, jedan je od najefikasnijih načina očuvanja vredne zaštićene prirode u graničnim regionima. Ona se može ostvariti samo trajnom i iskrenom komunicacijom upravljača. Nacionalni park “Donauauen” u Austriji je veoma dobar primer regionalnog lidera u zaštiti aluvijalnih staništa u Podunavlju i može služiti kao dobar model svim upravljačima ekološki identičnih prirodnih dobara, među koje spada i Specijalni rezervat rezervat “Gornje Podunavlje”, – ističe David Reeder.


Srbija pomaže Henkelovu investiciju sa 14,4 mil. € › Made-in-Germany.rs\nDržava Srbija će sa 14,4 miliona eura bespovratnih sredstava pomoći nemačku kompaniju Henkel koja namerava da investira ukupno 93,5 miliona eura u izgradnju nove proizvodne linije i proširenje kapaciteta svoje fabrike kućne hemije u Kruševcu.\nOva direktna strana investicija, koja će se prostirati na 16.000 kvadratnih metara u okviru fabrike u Kruševcu, obezbediće nova radna mesta za još najmanje 100 radnika. Od ukupne vrednosti investicije 82,1 milion eura će biti uložen u opremu, a 11,4 miliona u izgradnju objekata. Proizvodnja bi trebalo da počne u drugoj polovini ove godine, dok bi svoj puni kapacitet trebalo da dostigne već 2021.\nPrema predlogu Ministarstva privrede, za koji je Komisija utvrdila da je u skladu sa pravilima o dodeli državne pomoći, Henkel će subvenciju dobiti iz dva dela – 72,18 posto ukupnih sredstava u ovoj godini, a ostatak u sledećoj.\nInače, grupacija Henkel ima u svetu 180 fabričkih pogona u kojima je zaposleno 53.000 radnika. Konsolidovani prihod nemačkog hemijskog giganta na nivou je od 19,8 milijardi eura, prenosi agencija Tanjug.\nOd 2022. automobili dobijaju 3D kontrolne table